
तमहीद (आरंभिका) 

जैसा कि पहले भी अर्ज़ कर चुका हूं कि इस्लाम की 
तालीमात जिन्दगी के हर शोबे को घेरे हुए हैं, इसलिये उनका 
ताललुक हमारी मुआशरत और रहन सहन के हर हिस्से से है 
जिन्दगी का कोई गोशा इस्लाम की तालीमात से रबाली नहीं। 
लिबास” भी जिन्दगी के गोशों में से अहम गोशा है, इसलिये 
कुरआन व सुननत ने इसके बारे में भी तफ्सीली हिदायतें दी 


हैं। 

मौजूदा दौर को प्रोपैगन्डा 

आज कल हमारे दौर में यह प्रोपेगन्डे बड़ी कसरत से 
किया गया है कि लिबास तो ऐसी चीज़ है जिसका हर कौम 
और हर वतन के हालात से ताल्लुक होता है, इसलिये आदमी 
अगर अपनी मर्जी और माहौल के मुताबिक कोई लिबास 
इखितियार कर ले तो इसके बारे में शरीअत को बीच में लाना 
और शरीअत के अहकाम सुनाना तंग नज़री की बता है, और 
यह जुम्ला तो लोगों से बहुत ज़्यादा सुनने में आता है कि इन 
मौलवियों ने अपनी तरफ से कैदें और शर्तें लगा दी हैं, वरना 
दीन में तो बड़ी आसानी है, अल्लाह और अल्लाह के रसूल 
सललल्लाहु अलैहि व सलल्‍लम ने तो दीन में इतनी पाबन्दिया 
नहीं लगाई हैं, मगर इन मुल्लाओं ने अपनी तरफ से घड़ कर 
ये पाबन्दियां लागू कर रखी हैं, और यह इन मुल्लाओं की तंग 
नजरी की दलील है, और इस तंग नज़री के नतीजे में इन्हों ने 
ख़ुद भी बहुत सी बातों को छोड़ रखा है और दूसरों से भी 
छूड़ा रखा है | 

हर लिबास अपना असर रखता है 

रबूब समझ लीजिए: लिबास का मामला इतना सादा और 
इतना आसान नहीं है कि आदमी जो चाहे लिबास पहनता रहे 
और उस लिबास की वजह से उसके दीन पर और उसके 
अख्लाकु पर और उसकी जिन्दगी पर, उसके तर्ज अमल पर 
कोई असर न पड़े, यह एक मानी हुई हकीकृत है जिसको 


| 2०० ७०००». 3. 2)>>-म--ललन+नम मनन के शरई उसूल 


शरीअत ने तो हमेशा बयान फ्रमाया, और अब नफ्सियात और 
साइन्स के माहिरीन भी इस हकीकृत को तस्लीम करने लगे हैं 
कि इन्सान के लिबास का उसकी जिन्दगी पर, उसके अख्लाक 
पर, उसके किर्दार पर बड़ा असर पड़ता है, लिबास महज़ एक 
कपड़ा नहीं है, जो इन्सान ने उठा कर पहन लिया है, बल्कि 
यह लिबास इन्सान के सोचने के अन्दाज़ पर, उसकी सोच पर, 
उसकी जेहनियत पर असर डालता है। इसलिये लिबास को 
मामूली नहीं समझना चाहिए | 

हजरत उमर रज़ि० पर जुब्बे का असर 

हजरत फारूके आजम रजियल्लाहु अन्हु के बारे में 
रिवायत है कि एक बार मस्जिदे नबवी में ख़ुतबा देने के लिए 
तंश्रीफ लाए, उस वक्‍त वह एक बहुत शानदार जुब्बा पहने हुए 
थे। जब ख़ुतबे से फारिग हो कर घर तश्रीफ लाए तो जाकर 
उस जुब्बे को उतार दिया, और फरमाया कि मैं आइन्दा इस 
जुब्बे को नहीं पहनूंगा, इसलिये कि इस जुब्बे को पहनने से मेरे 
दिल में बड़ाई और तकब्बुर का एहसास पैदा हो गया, इसलिये 
मैं आइन्दा इसको नहीं पहनूंगा। हालांकि वह जुब्बा अपने आप 
में ऐसी चीज नहीं थी, जो हराम होती, लेकिन अल्लाह तआला 
जिन हज़रात की तबीयतों को आईने की तरह साफ शफ़्फाफ्‌ 
बनाते हैं, उनको ज़रा ज़रा सी बात भी बुरी लगती हैं, इसकी 
मिसाल यों समझिये कि जैसे एक कपड़ा दागदार है, और 
कपड़े पर हर जगह धब्बे ही धब्बे लगे हुए हैं, उसके बाद उस 

कपड़े पर एक दाग और आकर लग जाए तो उस कपड़े पर 
कोई असर जाहिर न होगा। हमारा भी यही हाल है कि हमारा 
सीना दागों और धब्बों से भरा हुआ है, इसलिये अगर खिलाफे 
शरीअत कोई बात हो जाती है तो उसकी ज़ुल्मत और उसकी 
अंधेरी और उसके वबाल का एहसास नहीं होता। लेकिन जिन 
हजरात के सीनों को अल्लाह तआला आईने की तरह शफ़्फाफ्‌ 
बनाते हैं, उनकी मिसाल ऐसी है, जैसे सफेद, साफ शफ़्फाफ 
. कपड़ा हो, उस पर अगर जरा सा भी दारा लग जायेगा तो वह 
दाग बहुत नुमायां नज़र आयेगा, इसी तरह अल्लाह वालों के 
दिल साफ शफ्फाफ होते हैं उन पर ज़रा सी भी छीट पड़ जाए 
तो उनको नागवार होती है। तो हज़रत उमर रजियल्लाहु अन्हु 
के वाकिए से मालूम हुआ कि लिबास का असर इन्सान के 
अख्लाक व किर्दारं पप और उसकी जिन्दगी पर पड़ता है। 
इसलिये लिबास को मामूली समझ कर नजर अन्दाज नहीं 
करना चाहिए, और लिबास के बारे में शरीअत के जो उसूल हैं 
वै समझ लेने चाहिऐं और उनकी पैरवी करनी भी जरूरी है। 
आज कल का एक और प्रोपेगन्डा 

. आज कल यह जुम्ला भी बहुत कस्रत से सुनने में आता 
है कि साहिब, इस जाहिरी लिबास में क्‍या रखा है, दिल साफ 
होना चाहिए, और हमारा दिल साफ्‌ है, हमारी नियत अच्छी है, 
अल्लाह तआला के साथ. हमारा ताल्लुक कायम है। सारे काम 
तो हम ठीक कर रहे हैं, अब अगर जरा सा लिबास बंदल दिया 

तो इसमें क्‍या हरज है? इसलिये कि दीन जाहिर का नाम नहीं, 
बातिन का नाम है। दीन जिस्म का नाम नहीं, रूह का नाम है | 
शरीअत की रूह देखनी चाहिए, दीन की रूह को समझना 
चाहिए। आज कल इस किस्म के जुम्ले बहुत कस्रत से फैले 
हुए हैं और फैलाए जा रहे हैं और फैशन बन गए हैं। 

जाहिर और बातिन दोनों मतलूब हैं 

खूब याद रखिए, दीन के अहकाम रूह पर भी हैं, जिस्म 
पर भी हैं, बातिन पर भी हैं और ज़ाहिर पर भी हैं। कुरआने 
. करीम का इर्शाद है। 

(कप)... 5073 (5 5०55555" 

यानी जाहिर के गुनाह भी छोड़ो और बातिन के गुनाह भी 
छोड़ो, सिर्फ यह नहीं कहा कि बातिन के गुनाह छोड़ो । खूब 
याद रखिए: जब जाहिर ख़राब है तो फिर यह शैतान का धोखा 
है कि बातिन ठीक है, इसलिये कि जाहिर उसी वक्‍त ख़राब 
होता है, जब अन्दर से बातिन ख़राब होता है, अगर बातिन 
ख़राब न हो तो ज़ाहिर भी ख़राब नहीं होगा। 

एक खूबसूरत मिसाल 

हमारे एक बुज़ुर्ग एक मिसाल दिया करते थे कि जब कोई 
फल अन्दर से सड़ जाता है तो उसके सड़ने के आसार छिलके 
पर दाग की शक्ल में नज़र आने लगते हैं, और अगर अन्दर से 
वह फल सड़ा हुआ नहीं है तो छिलके पर कभी ख़राबी नज़र 
नहीं आयेगी, छिलके पर उसी वक्‍त ख़राबी ज़ाहिर होती है जब 

अन्दर से ख़राब हो। इसी तरह जिस शख्स का जाहिर खराब 
है तो यह इस बात की निशानी है कि बातिन में भी कुछ न 
कुछ खराबी जरूर है। वर्ना जाहिर ख़राब होता ही नहीं। 
इसलिये यह कहना कि हमारा ज़ाहिर अगर ख़राब है तो क्‍या 
हुआ? बातिन ठीक है। याद रखिए इस सूरत में बातिन कभी 
ठीक हो ही नहीं सकता | 

दुनियावी काम में जाहिर भी मतलूब है 

दुनिया के सारे कामों में तो जाहिर भी मतलूब है, और 
बातिन भी मतलूब है, एक बेचारा दीन ही ऐसा रह गया है 
जिसके बारे में यह कह दिया जाता है कि हमें इसका बातिन 
चाहिए, जाहिर नहीं चाहिए, जैसे दुनिया के अन्दर जब आप 
मकान बनाते हैं तो मकान का बातिन तो यह है कि चार 
दीवारी खड़ी करके ऊपर से छत डाल दी तो बातिन हासिल 
हो गया, अब उस पर पलास्तर की क्‍या जरूरत है? और रंग व 
रोगन की क्‍या ज़रूरत है? इसलिये कि मकान की रूह तो 
हासिल हो गई है, वह मकान रहने के काबिल हो गया। मगर 
मकान के अन्दर तो यह फिक्र है कि सिर्फ चार दीवारी और 
छत काफी नहीं, बल्कि पलास्तर भी हो, रंग व रोगन भी ही, 
उसमें खूबसूरती का सारा सामान मौजूद हो। यहां कभी सिर्फ 
बातिन ठीक कर लेने का फलूसफा नहीं चलता। या जैसे गाड़ी 
है, एक उसका बातिन है और एक जाहिर है, गाड़ी का बातिन 
यह है कि एक ढांचा लेकर उसमें इन्जन लगा लो, तो अब 

बातिन हासिल है। इसलिये कि इन्जन लगा हुआ है। वह 
सवारी करने के काबिल है, इसलिये अब न बाडी की जरूरत 
है, न रंग व रोग़नन की ज़रूरत है, वहां त्तो किसी शख्स ने 
आज तक यह नहीं कहा कि मुझे गाडी का बातिन हासिल है, 
अब जाहिर की जरूरत नहीं, बल्कि वहां त्तो जाहिर भी मतलूब 
है और बातिन भी मतलूब है। एक बेचारा दीन ही ऐसा 
मिस्कीन रह गया कि इसमें सिर्फ बातिन मतलूब है जाहिर 
मतलूब नहीं। 

यह शैत्तान का धोखा है 

याद रखिए, यह शैतान का धोखा और फरेब है। इसलिये 
जाहिर भी दुरुस्त करना जरूरी है और बातिन भी दुरुस्त 
करना ज़रूरी है, चाहे लिबास हो, या खाना हो, या रहन सहन 
और जिन्दगी गुजारने के आदाब हों, अगरचे इन सब का 
ताल्‍लुक्‌ जाहिर से है, लेकिन इन सब का गहरा असर बातिन 
पर पड़ता है। इसलिये लिबास को मामूली समझ कर नज़र 
अन्दाज नहीं करना चाहिए। जो लोग ऐसी बातें करते हैं, 
उनको दीन की सही समझ हासिल नहीं। अगर यह बात न 
होती तो हुजूर नबी-ए-करीम सलल्‍्लल्लाहु अलैहि व सलल्‍्लम 
लिबास के बारे में कोई हिदायत न फरमाते, कोई तालीम न 
देते, लेकिन आपने लिबास के बारे में हिदायतें दी, आपकी 
तालीमात उसी जगह पर आती हैं, जहां लोगों के बहक जाने 
और गलती में पड़ जाने का ख़तरा होता है। इसलिये इन 

उसूलों को और तालीमात को तवज्जोह के साथ सुनने की 
जरूरत है। 


शरीअत ने कोई लिबास मख्सूस नहीं किया 

शरीअत ने लिबास के बारे में बड़ी मोतदिल तालीमात 
अता फरमाई हैं। चुनांचे शरीअत ने कोई ख़ास लिबास मुक॒र्रर 
. करके और उसकी हैयत बता कर यह नहीं कहा कि हर आदमी 
के लिए ऐसा लिबास पहनना जरूरी है, इसलिये जो शख्स इस 
हैयत से हट कर लिबास पहनेगा वह मुसलमानी के ख़िलाफ 
है। ऐसा इसलिये नहीं किया कि इस्लाम दीने फित्रत है, और 
हालात के लिहाज से, मुख़्तलिफ मुल्कों के लिहाज से, वहां के 
मौसमों के लिहाज से, वहां की जरूरियात के लिहाज से 
लिबास मुख़्तलिफ हो सकता है। कहीं मोटा, कहीं किसी ढंग 
का, कहीं किसी हैयत का लिबास इख्तियार किया जा सकता 
है. लेकिन इस्लाम ने लिबास के बारे में कुछ बुनियादी उसूल 
अता फरमा दिए, उन उसूलों की हर हालत में रियायत और 
लिहाज रखना जरूरी है। उनको समझ लेना चाहिए। 

लिबास के चार बुनियादी उसूल 

जो आयत मैंने आपके सामने तिलावत की है, उसमें 
अल्लाह तआला ने लिबास के बुनियादी उसूल बता दिए हैं 
फरमाया कि 

ऐ बनी आदम, हमने तुम्हारे लिए ऐसा लिबास उतारा जो 
तुम्हारी घोशीदा और शर्म की चीजों को छपाता है. और जो 
तुम्हारे लिए जीनत का सबब बनता है. और तकवे का लिबास 
तुम्हारे लिए सब से बेहतर है | 

ये तीन जुम्ले इर्शाद फरमाए, और इन तीन जुम्लों में - 
अल्लाह तआला ने उलूम की कायनात भर दी है। 


लिबास का पहला बुनियादी मकसद 
इस आयत में लिबास का पहला मकसद यह बयान 
फ्रमाया कि वह तुम्हारी पोशीदा और शर्म की चीजों को छपा 
सके | “सौआत"” के मायने वह चीज़ जिसके जिक्र करने से या 
जिसके जाहिर होने से इन्सान शर्म महसूस करे मुराद है 
सत्रे औरत” तो गोया कि लिबास का सब से बुनियादी 
मक़्सद “सत्रे औरत” है। अल्लाह तआला ने मर्द और औरत 
के जिस्म के कुछ हिस्सों को “औरत” (छुपाने की चीज़) करार 
दिया, यानी वह छुपाने की चीज़ है। वह “सत्रे औरत” मर्दों में 
और है, औरतों में और है, मर्दों में सत्र का हिस्सा जिसको 
छुपाना हर हाल में ज़रूरी है। वह नाफ से लेकर घुटनों तक 
का हिस्सा है। इस हिस्से को खोलना बिला ज़रूरत जायजै 
नहीं। इलाज वगैरह की मजबूरी में तो जायज़ है, लेकिन आम 
हालात में उसको छुपाना जरूरी है। औरत का सारा जिस्म, 
सिवाए चेहरे और गद्ठों तक हाथ के सब का सब “औरत” और 


“सत्र” है। जिसका छुपाना ज़रूरी है। और खोलना जायज 
नहीं | 

इसलिये लिबास का बुनियादी मकसद यह है कि वह 
शरीअत के मुकर्रर किए हुए सत्र के हिस्सों को छुपा ले। जो 
लिबास इस मकसद को पूरा न करे, शरीअते की निगाह में वह 
लिबास ही नहीं, वह लिबास कहलाने के लायक ही हीं, क्योंकि 
वह लिबास अपना बुनियादी मक्सद-पूरा नहीं कर रहा है, 
जिसके लिए वह बनाया गया है | 


लिबास के तीन ऐब 
'लिबास के बुनियादी मक़्सद को पूरा न करने की तीन 
सूरतें होती हैं। एक सूरत तो यह है कि वह लिबास इतना 
छोटा है कि लिबास पहनने के बावजूद सत्र का कुछ हिस्सा. 
खुला रह गया, उस लिबास के बारे में यह कहा जायेगा कि 
उस लिबास से उसका बुनियादी मक्सद हासिल न हुआ, और 
छुपने वाला हिस्सा खुल गया। दूसरी सूरत यह है कि उस्ष 
लिबास से सत्र को छुपा तो लिया, लेकिन वह लिबास इतना 
बारीक है कि उस से अन्दर का बदन झलकता है। तीसरी 
सूरत यह है कि लिबास इतना चुस्त है कि लिबास के बावजूद 
जिस्म की बनावट और जिस्म का उमार नजर आ रहा है, यह 
भी सत्र के खिलाफ है। इसलिये मर्द के लिए नाफु से लेकर 
घुटनों तक का हिस्सा ऐसे कपड़े से छुपाना ज़रूरी है जो 
इतना मोटा हो कि अन्दर से जिस्म न झलके, और वह इतना 
ढीला ढाला हो कि अन्दर के बदन के हिस्सों को नुमायां न 
करे, और इतना मुकम्मल हो कि जिस्म का कोई हिस्सा खुला 

न रह जाए, और यही तीन चीजें औरत के लिबास में भी 
जरूरी हैं। 

आज कल का नंगा पहनावा 

मौजूदा दौर के फैशन ने लिबास के असल मकसद ही को 
मज्रूह कर दिया है। इसलिये कि आज कल मर्दों और औरतों 
में ऐसे लिबास राइज़ हो गये हैं जिनमें इसकी कोई परवाह 
नहीं कि जिस्म का कौन सा हिस्सा खुल रहा है और कौन सा 
हिस्सा ढका हुआ है। शरीअत की निगाह में वह लिबास लिबास 
ही नहीं। जो औरतें बहुत बारीक और बहुत चुस्त लिबास 
पहनती हैं, जिसकी वजह से कपड़ा पहनने के बावजूद जिस्म 
की बनावट दूसरों के सामने जाहिर होत्ती है ऐसी औरतों के 
बारे में हुज़्रे पाक सलल्‍लल्लाहु अलैहि व सलल्‍लम ने फ्रमाया 
किः 

(७.७१००).. "उन आए 

वे औरतें नंगी लिबास पहनने वालियां होंगी। यानी लिबास 
पहनने के बावजूद नंगी होंगी, इसलिये कि उस कपडे से 
लिबास का वह बुनियादी मकसद हासिल न हुआ जिसके लिए 
अल्लाह तआला ने लिबास को उतारा था। आज कल औरतों में 
यह वबा इस कसरत से फैल चुकी है जिसकी कोई हद नहीं, 
शर्म व हया सब ताक पर रख दी गई है, और ऐसा लिबास 
राइज हो गया जो जिस्म को छुपाने के बजाए और नुमायां 
करता है, खुदा के लिए हम इस बात को महसूस करें और 

अपने अन्दर फिक्र पैदा करें और अपने घरों में ऐसे लिबास पर 
पाबन्दी लगायें जो नबी-ए-करीम सलल्‍्लल्लाहु अलैहि व सलल्‍लम 
के इन इर्शादात के ख़िलाफ हो। अल्लाह तआला अपनी रहमत 
से हमारे दिलों में यह एहसास और फिक्र पैदा फरमाए, 


आमीन | 

औरतें इन आजा (जिस्म के हिस्सों) को छुपायें 

हमारे हजरत डाक्टर अब्दुल हुई साहिब रह्मतुल्लाहि 
अलैहि अल्लाह तआला उनके दरजों को बुलन्द फुरमाये, 
आमीन | शायद ही आपका कोई जुमा ऐसा जाता हो जिसमें 
इस पहलू की तरफ मुतवज्जह न फरमाते हों, फरमाया करते 
थे कि यह जो फितने आज कल आम. रिवाज पा गये हैं, इनको 
किसी तरह खत्म करो, औरतें इस हालत में आम मज्मे के 
अन्दर जा रही हैं कि सर खुला हुआ है, बाज़ू खुले हुए हैं, 
सीना खुला हुआ है, पेट खुला हुआ है। हालांकि “सत्र कं 
हुक्म यह है कि मर्द के लिए मर्द के सामने सत्र खोलना भी 
जायज नहीं और औरत के लिए औरत के सामने सत्र खोलना 
भी जायज नंहीं। जैसे अगर किसी औरत ने ऐसा लिबास पहन 
लिया जिसमें सीना खुला हुआ है, पेट खुला हुआ है, बाज़ू खुले 
हुए हैं, तो उस औरत को इस हालत में दूसरी औरतों के 
सामने आना भी जायज नहीं । कहां यह कि इस हालत में मर्दों 
के सामनें आए, इसलिये कि यह अंग उसके सत्र का हिस्सा 





लिबास के शरई उसूल 








गुनाहों के बुरे नत्तीजे 

आज कल की शादी की तक़्रीबात में जाकर देखिए, वहां 
क्या हाल हो रहा है, औरतें बे-हयाई के साथ ऐसे लिबास 
पहन कर मर्दों के सामने आ जाती हैं, यह अल्लाह तआला के 
अजाब को दावत देने वाली बात नहीं है तो और क्‍या है? डंके 
की चोट, सीना तान कर, ढिटाई के साथ जब हुज़्रे अक्दस 
सललल्लाहु अलैहि व सल्‍लम के इर्शादात की ऐसी खुल्लम 
खुल्ला खिलाफ वर्ज़ी होगी त्तो इसके बारे में हमारे हज़रत डा० 
साहिब रह्मतुल्लाहि अलैहि फ्रमाया करते थे कि हकीकत में 
इन फितनों ने हमारे ऊपर यह अजाब मुसललत कर रखा है। 
यह बंद अम्‌नी और बेचैनी जो आप देख रहे हैं कि किसी 
इन्सान की जान व माल महफूज़ नहीं है, हकीकत में हमारी 
इन ही बद आमालियों का नतीजा है, कुरआने करीम का इर्शाद 
हैः 

यानी जो कुछ तुम्हें बुराई पहुंचती है वह सब तुम्हारे हाथों 
के करतूत की वजह से पहुंचती है। और बहुत से गुनाह तो 
अल्लाह तआला माफ ही फ्रमा देते हैं और उनकी पकड़ नहीं 
फुरमाते हैं। ख़ुदा के लिए अपने घरों से इस फितने को दूर 
करें | 








कियामत के करीबी जमाने में औरतों की हालत 

एक हदीस में हुज़ूरे अक्दस सल्लल्लाहु अलैहि व सललम 
ने इस जमाने का एक ऐसा नक्शा खींचा है कि अगर आजका 
ज़माना किसी ने न देखा होता तो वह शरूस हैरान हो जाता 
कि इस हदीस का मतलब क्या है? और आपने इस तरह नक्शा 
खींचा जिस तरह कि आप सलल्‍्लल्लाहु अलैहि व सलल्‍्लम ने 
मौजूदा दौर की औरत्तों को देख कर यह इर्शाद फरमाया हो। 
इसलिये कि उस ज़माने में इसका तसब्वुर भी नहीं था | चुनांचे 
फरमाया कि कियामत के करीब औरतें लिबास पहनने के 
बावजूद नगी होंगी और उनके सरों के बाल ऐसे होंगे जैसे 
बरुती ऊंटों के कोहान होते हैं। अब जाहिर है कि जिस जमाने 
में हुज़्रे अक्दस सलल्‍लल्लाहु अलैहि व सलल्‍लम ने यह बात 
इर्शाद फरमाई थी। उस जमाने में इस किस्म के बालों का 
कोई रिवाज नहीं था, यही वजह है कि बाज हदीस के 
शारिहीन ने इस पर कलाम किया है कि इसका क्‍या मतलब 
है? बख्ती ऊंटों के कोहान की तरह बाल किस त्तरह हो सकते 
हैं? लेकिन आजके नये फैशन ने हुज़्रे अक्दस सल्लल्लाहु 
अलैहि व सललम की पैशीन गोई को पूरा कर दिया और ऐसा 
लगता है कि हुज़ूरे अक्द्स सलल्‍लल्लाहु अलैहि व सल्लम ने 
आजकी औरतों को देख कर यह बात इर्शाद फरमाई हो | 
| (मुस्लिम शरीफ) 


आगे इर्शाद फरमाया कि: 

७३७, ०१..." 
यानी वे औरतें अपने लिबास से, अपने अन्दाज़ से, अपने 
जेब व जीनत और अपने बनाव सिंगार से दूसरों को अपनी 
तरफ माइल करने वाली होंगी। और तख्त पर सवार होकर 
आयेंगी और मज्सिद के दरवाज़ों पर उतरेंगी। अब हदीस के 
शारिहीन इस हदीस की तश्रीह में हैरान थे कि इसका क्‍या 
मतलब है? लेकिन आजके हालात ने इस हदीस को वाजेह कर 
दिया कि किस तरह कारों के अन्दर बैठ कर औरतें आती हैं। 
ख़ुदा के लिए इस बात को जेहन में बिठा लीजिए कि ये जो 
फितने और मुसीबतें और बद अम्‌नी और बेचैनी है, यह 
हकीकत में इस बात का नतीजा है कि हुज़्रे अक्दस 
सल्लल्लाहु अलैहि व सलल्‍लम के अहकाम की ख़ुल्लम खुल्ला 
बगावत हो रही है। 
खुल्लम खुल्ला गुनाह करने वाले 
एक बात और समझ लीजिए कि गुनाहों की भी दो किस्में 
हैं। एक गुनाह वह है जो इन्सान चोरी छुपे तन्हाई में कर रहा 
है। खुलेआम दूसरों के सामने नहीं कर रहा है, और कभी कभी 
उसको गुनाहों पर शर्मिन्दगी और नदामत भी हो जाती है और 
तौबा की भी तौफीक हो जाती है। लेकिन दूसरा शख्स सब के 
सामने और खुल्लाह खुल्ला दूसरों के सामने गुनाह कर रहा है 
और उस पर फरुूर भी कर रहा है कि मैंने यह गुनाह किया, 
यह बड़ी ख़्तरनाक बात है, एक हदीस में हुजूरे अक्दस 

लिबास के शर 









सल्लल्लाहु अलैहि व सल्लम ने इर्शाद फुरमाया कि: 
(०७ ४ ७५२)  .3)0>«] ४ ॥०७ (५-० (6 
यानी मेरी उम्मत में जितने गुनाह करने वाले हैं, सब की 
मगफिरत की उम्मीद है, इन्शा अल्लाह सब की माफी हो 
जायेंगी, या तों तौबा की तौफीक हो जायेगी, या अल्लाह 
तआला वैसे ही माफ फ्रमा देंगे। लेकिन वे लोग जो डंके की 
चोट पर खुल्लम खुल्ला ऐलानिया गुनाह करने वाले हों, और 
उस गुनाह पर कभी शर्मिन्दा न होते हों, बल्कि उस गुनाह पर 
फख्र करते हों और बल्कि उस गुनाह को सवाब समझ कर 
करते हों कि जो कुछ हम कर रहे हैं यह दुरुस्त है, और अगर 
उनको समझाया जाए तो उस पर बहस करने और मुनाज़रा 
करने को तैयार हो जाएं। और कहते हैं कि इसमें क्या हर्ज है? 
क्या हम जमाने से कट जायें? क्‍या हम दकियानूस होकर बैठ 
जायें? और सारी दुनिया के ताने हम अपने सर ले लें? क्‍या 
समाज से कट कर बैठ जायें? 
समाज को छोड़ दो 
अरे यह तो देखो कि अगर समाज से कट कर अल्लाह के 
हो जाओगे, यह कौन सा महंगा सोदा है? याद रखो कि कंद्र में 
जाने के बाद तुम्हारे आमाल के सिवा कोई तुम्हारा साथी नहीं 
होगा। उस वक्‍त तुम अपने समाज को मदद के लिए पुकारना 
कि तुम्हारी वजह से हम यह काम कर रहे थे, अब आकर 
हमारी मदद करो, कया उस वकक्‍]त तुम्हारे समाज के अफ्राद में 

से कोई आकर तुम्हारी मदद करेगा? 
के अज़ाब से छूड़ा सकेगा? उस 
करीम का इर्शाद है कि: 
(१-५ :४ .६५॥) हा ४५ फ/५ के 4॥॥| 834 ठं; पता 
यानी उस वक़्त अल्लाह तआला के सिवा कोई तुम्हांरा 
वली और मददगार नहीं होगा जो तुम्हें अज़ाब से छुड़ा सके | 
नसीहत भरा वाकिआ 
कुरआने करीम ने सूरः साफ्फात में एक शख्स का वाकिआ 
लिखा है कि अल्लाह तआला अपने फज़्ल से उस शख्स को 
जब जन्नत में पहुंचा देंगे, और जन्नत की सारी नेमतें अता 
फरमा देंगे, उस वक्‍त उसको अपने एक साथी और दोस्त का 
ख्याल आयेगा कि मालूम नहीं उसका क्‍या हाल है? इसलिये 
कि वह दुनिया के अन्दर मुझे गलत कामों पर उक्साया करता 
था, और मुझ से बहसें किया करता था कि आज कल के. 
हालात ऐसे हैं, माहौल ऐसा है, समाज के तकाजे ये हैं, वक्‍त 
के तकाजे ये हैं वगैरह। तो ऐसी बातें करके मुझे बहकाया 
करता था। अब जरा उसको देखूं तो वह किस हाल में है? 
चुनांचे वह जब उसको देखने के लिए जहन्नम के अन्दर 
झांकेगा। कुरआने करीम फुरमाता है कि: 
39 5३५५४ 556 8 भीउ 05 42940+5- # 9 (5 

जब उसको देखने के लिए जहन्नम के अन्दर झांकेगा तो 

और तुम्हें अल्लाह तआला 
वक़्त' के बारे में कुरआंने 


कब की ता3.ममा- 


वीनीततत+3........4 का वरना विन 

उस साथी को जहन्नम के बीचों बीच देखेगा, और फिर उसको 
मुख़ातिब हो कर उस से कहेगा कि मैं कुसम खाकर कहता हूं 
कि तूने मुझे हलाक ही कर दिया था। यानी अगर में तेरे कहने 
में आ जाता, तेरी बात मान लेता और तेरी दइत्तिबा करता तो 
आज मेरा भी यही हश्र होना था जो हश्र तेरा हो रहा है। और 
अगर मेरे साथ मेरे रब का फज़्ल और उसकी रहमत शामिले 
हाल न होती तो मुझे भी इसी तरह धर लिया गया होता, जिस 
तरह आज तुझे धर लिया गया है। 

हम बैक-वर्ड ही सही 

बहर हाल, इस समाज के तकाजे यहां पर तो बड़े 
खुशनुमा लगते हैं, लेकिन अगर इस बात पर ईमान है कि एक 
दिन मरना है और अल्लाह तआला के सामने जवाब देना है, 
अल्लाह तआला के सामने हाजिर होना है और जन्नत और 
जहन्नम भी कोई चीज है, तो फिर ख़ुदा के लिए इस समाज 
की बातों को छोड़ो, इसके डर और खौफ को छोड़ो, अल्लाह 
और अल्लाह के रसूल सल्लल्लाहु अलैहि व सल्‍लम के अहकाम 
की तरफ आओ। और यह समाज तुम्हें जो ताने देता है, उन 
तानों को खुशी से बर्दाश्त करो, अगर समाज यह कहता है कि 
तुम रज्ञत पसन्द हो। तुम दकियानूस हो, तुम बैक-वर्ड (8४० 
0४३४०) हो तुम जमाने के साथ चलना नहीं जानते। तो एक 
बार इस समाज को ख़म ठोक कर और कमर कस कर यह 
जवाब दे दो कि हम ऐसे ही हैं, तुम अगर हमारे साथ ताल्लुकु 

रखना चाहते हो रखो, नहीं रखना चाहते, मत रखो | जब तक 
एक बार यह नहीं कहोगे याद रखो, यह समाज तुम्हें जहन्नम 
की तरफ ले जाता रहेगा | 

ये ताने मुसलमान के लिए मुबारक हैं 

हज़राते अंबिया अलैहिमुस्सलाम को भी ये ताने दिए गये। 
सहाबा- ए-किराम को भी ये ताने दिए गये, और जो शख्स भी 
दीन पर चलना चाहता है उसको दिए जाते हैं। लेकिन जब 
तक इन तानों को अपने लिए फरूर का सबब नहीं करार दोगे, 
याद रखो, उस वक़्त तक कामयाबी हासिल नहीं होगी | एक 
रिवायत में हुज़्रे अक्दस सलल्‍्लल्लाहु अलैहि व सलल्‍लम का 
इर्शाद है कि: द 

(५.>।५८...).. (५३०० 95. (० 4!। ,<3 | , ४८" 

अल्लाह की याद और जिक्र इस हद तक करों कि लोग 
तुम्हें पागल कहने लगें। 

मतलब यह है कि अगर समाज एक तरफ जा रहा है, 
जमाना एक तरफ जा रहा है, अब तुम उसके बहाव पर बहने 
के बजाए उसके बहाव का रुख़ मोड़ने की कोशिश करो । 
चुनांचे आज अगर कोई शख्स दियानत दारी और अमानत दारी 
से कोई काम करता है, तो लोग उसके बारे में यही कहते हैं 
कि यह पागल है, इसका दिमाग ख़राब हो गया है। जैसे आज 
अगर कोई शख्स यह चाहे कि मैं रिश्वत न लूं, न रिश्वत दूं, 
पद न खाऊ और हराम कामों से परहेज करूं, और लिबास के 

मामले में अल्लाह तआला के बताये हुए अहकाम पर अमल 
करूं, तो उस वक्‍त समाज उसको यही कहेगा कि इसका 
दिमाग ख़राब हो गया है, यह पागल है, हालांकि जब समाज 
तुम्हें यह कह्टे कि तुम पागल हो, तुम्हारा दिमाग ख़राब हो गया 
है, तो यह हुजूरे अक्दस सल्लल्लाहु अलैहि व सल्‍लम की तरफ 
से खुश खबरी है। और तुम्हारे लिए फुरूर वाला कलिमा है, 
और यह वह लकब है जो हुजूरे अक्दस सलल्‍्लल्लाहु अलैहि व 
सलल्‍लम ने तुम्हें दिया है। इसलिये जिस दिन तुम्हें दीन की 
वजह से कोई शख्स यह कह दे कि यह पागल है, उस दिन 
खुशी मनाओ, और दो रक्‍्अत शुक्राने की नमाज़ अदा करो कि 
अल्लाह तआला ने आज हमें उस मकाम तक पहुंचा दिया जो 
नबी-ए-करीम सलल्‍्लल्लाहु अलैहि व सलल्‍लम ने एक मोमिन के 
लिए फरमाया था। इसलिये इस से डरने और घबराने की कीई 
जरूरत नहीं | मौलाना ज़फर अली खां मरहूम ने खूब कहा कि: 
तौहीद तो यह है कि ख़ुदा हश्र में कह दे 
यह बन्दा दो आलम से खफा मेरे लिए है 

इसलिये अगर सारी दुनिया के ख़फा होने के नतीजे में 
अल्लाह तबारक व तआला से तुम्हारा ताललुक जुड़ जाए तो 
क्या यह महंगा सौदा है? यह दुनियावी जिन्दगी मालूम नहीं 
कितने दिन की जिन्दगी है, ये बालें ये ताने सब खत्म होकर 
रह जायेंगे, और जिस दिन तुम्हारी आंख बन्द होगी और वहां 
तुम्हारा इस्तिकुबाल (स्वागत) होगा, उस वक्‍त तुम देखना कि 

इन ताना देने वालों का क्‍या हश्र होगा, और यह ताने देने 
वाले जो आज तुम पर हंस रहे हैं, कियामत के दिन ये हंसने 
वाले रोयेंगे और तुम हंसा करोगे। इसलिये इस समाज वालों 
से कब तक सुलह करोगे, कब तक इनके सामने हथियार 
डालते रहोगे, कब तक तुम इनके पीछे चलोगे। इसलिये जब 
तक एक बार हिम्मत करके इरादा नहीं करोगे, उस वक्‍त तक 
छुटकारा नहीं मिलेगा। और नंगेपन के लिबास का जो रिवाज 
चल पड़ा है, एक बार पक्का इरादा करके इसको खत्म करो | 
अल्लाह तआला हम सब को इसकी हिम्मत और तौफीक अता 
फ्रमाए, आमीन। बहर हाल, अल्लाह तआला ने लिबास का जो 
पहला मकसद बंयांन फरमाया, वह है “सत्रे औरत” जो लिबास 
छुपाने वाला नहीं, वह हकीकत में लिबास ही नहीं, वह नंगापन 
है। 

लिबास का दूसरा मकसद 

लिबास का दूसरा मक्सद अल्लाह तआला ने यह बयान 
फरमाया कि “रीशन्‌” थानी हमने उस लिबास को तुम्हारे लिए 
जीनत की चीज़ और खूबसूरती की चीज़ बनाई, एक इन्सान 
की ख़ूबसूरती लिबास में है, इसलिये लिबास ऐसा होना चाहिए 
कि जिसे देख कर इन्सान को ख़ुशी हो, बद शक्ल और बे ढंगा 
न हो, जिसको देख कर दूसरों को नफ़्रत और कराहत हो, 
बल्कि ऐसा होना चाहिए जिसको देख कर जीनत का फायदा 
हासिल हो सके | 

अपना दिल खुश करने के लिए 


कीमती लिबास पहनना 

कभी कभी दिल में यह शक व गुमान रहता है कि कैसा 
लिबास पहनें? अगर बहुत कीमती लिबास पहन लिया तो यह 
ख्याल रहता है कि कहीं फुज़ूल खर्ची में दाखिल न हो जाए? 
अगर मामूली लिबास पहनें तो किस दर्जे का पहनें? अल्लाह 
तआला हजरत थानवी रह० के दरजों को बुलन्द फरमाए, 
आमीन | अल्लाह तआला ने इस दौर के अन्दर उन से ऐसा 
अजीब काम लिया कि आपने कोई चीज छुपी नहीं छोड़ी, हर 
हर चीज़ को दो और दो चार करके बिल्कुल वाजेह करके इस 
दुनिया से तश्रीफ ले गए। चुनांचे आपने लिबास के बारे में 
फरमाया कि लिबास ऐसा होना चाहिए जो छुपाने वाला हो और 
छुपाने वाला होने के साथ साथ उस से थोड़ा सा आसाइश का 
मकसद भी हासिल हो. यानी उस लिबास के ज़रिये जिस्म को 
राहत भी हासिल हो, आराम भी हासिल हो, ऐसा लिबास पहनने 
में कोई हर्ज नहीं । जैसे पतला लिबास पहन लिया, इस ख्याल 
से कि जिस्म को आराम मिलेगा, इसमें कोई हर्ज नहीं, शरअन 
जायज है। शरीअत ने इस पर कोई पाबन्दी लागू नहीं की | 
इसी तरह अपने दिल को खुश करने के लिए ख़ुशनुमा और 
जीनत का लिबास पहने तो यह भी जायज है। जैसे एक कपड़ा 
दस रुपये गज़ है और दूसरा कंपड़ा पन्द्रह रुपये गज मिल 
रहा है, अब अगर एक शख्स पन्द्रह रुपये गज़ वाला इसलिये 

ख़रीदे कि उसके ज़रिये मेरे जिस्म को आराम मिलेगा, या इस 
वजह से कि यह कपड़ा मुझे ज़्यादा अच्छा लगता है। इसको 
पहनने से मेरा दिल ख़ुश होगा और अल्लाह तआला ने मुझे 
इतनी वुस्ञत दी है कि मैं दस रुपये के बजाए पन्द्रह रुपये 
गज़ वाला कपड़ा पहन सकता हूं तो यह न फ्‌जूल ख़र्ची में 
दाखिल है, और गुनाह भी नहीं है, बल्कि शरअन यह भी 
जायज है। इसलिये कि अल्लाह तआला ने तुम्हें वुस्अ्तत भी दी 
है, और तुम अपना दिल खुश करने के लिए ऐसा कपड़ा पहन 
रहे हो, इसलिये जायज है। 
मालदार को अच्छे कपड़े पहनना चाहिए 
बल्कि जिस शख्स की आमदनी अच्छी हो, उसके लिए 
ख़राब किस्म का कपड़ा और बहुत घटिया किस्म का लिबास 
पहनना कोई पसन्‍न्दीदा बात नहीं, चुनांचे हदीस शरीफ में है कि 
एक साहिब हुजुरे अक्दस सल्लल्लाहु अलैहि व सल्‍लम की 
ख़िदमत में हाज़िर हुए, आप सलल्‍्लल्लाहु अलैहि व सलल्‍्लम ने 
देखा कि वह साहिब बहुत बद शक्ल किस्म का पुराना लिबास 
पहने हुए हैं, हुजुरे अक्दस सलल्‍्लल्लाहु अलैहि व सलल्‍लम ने उन 
साहिब से पूछा: 

“तुम्हारे पास माल है? उसने कहा कि हां, आप सलल्‍्लल्लाहु 
अलैहि व सलल्‍लम ने पूछा कि तेरे पास किस किस्म का माल 
है? उसने जवाब दिया कि या रसूलल्लाह, अल्लाह तआला ने 
मुझे हर किस्म का माल अता फरमाया है, यानी ऊंट, बकरियां, 
घोड़े और गुलमा सब हैं। आप सलल्‍लल्लाहु अलैहि व सलल्‍्लम ने 
फरमाया कि जब अल्लाह तआला ने तुम्हें माल दिया है तो 
उसके इनामात का कुछ असर तुम्हारे लिबास से भी जाहिर 
होना चाहिए, ऐसा न हो कि अल्लाह तआला ने तो सब कुछ दे 
रखा है, लेकिन फकीर और मांगने वाले की तरह फटे पुराने 
कपड़े पहने हुए हैं। यह तो एक तरह से अल्लाह तआला की 
नेमत की नाशुक्री है। इसलिये अल्लाह तआला की नेमत का 
असर जाहिर होने का मतलब यह है कि अपने आराम की 
ख़ातिर और अपनी राहत की खातिर, अपने को संवारने की 
खातिर कोई शख्स अच्छा और कीमती लिबास पहन ले तो 
इसमें भी कोई गुनाह नहीं, जायज है। 
हुजूर सल्‍लल्लाहु अलैहि व सलल्‍लम का 


कीमती लिबास पहनना 
मैं तो यह कहता हूं कि हुज़ूरे अक़्दस सललल्लाहु अलैहि 
व सलल्‍लम के बारे में यह बात जो मश्हूर हो गई है कि “काली 
कमली वाले” इस बात को हमारे. शायरों ने बहुत मश्हूर कर 
दिया। यंह बात सही है,कि हुज़ूरे अक्दस सलल्‍्लल्लाहु अलैहि व 
सलल्‍लम की मुबारक जिन्दगी का ज़्यादा हिस्सा सादगी को 

हालत में बसर हुआ है, लेकिन आप सलल्‍्ल० के बारे में जिस 
तरह यह मन्कूल है कि आप मोटा कपड़ा इस्तेमाल फ्रमाते 
थे, और जहां यह मन्कूल है कि आपने मोटी चादरें इस्तेमाल 
फ्रमायीं, इसी त्तरह आपके बारे में यह भी मन्कूल है कि एक 
बार आप सलल्‍लल्लाहु अलैहि व सल्‍लम ने एक ऐसा जुब्बा 
इस्तेमाल फरमाया जिसकी कीमत दो हजार दीनार थी, वजह 
इसकी यह है कि हुज़ूरे अक़्द्स सलल्‍्लल्लाहु अलैहि व सललम 
का हर अमल शरीअत का हिस्सा बनना था, इसलिये हम जैसे 
कमज़ोरों के लिए यह भी बयान फरमाया कि अगर तुम अपनी 
जिस्मानी राहत और आराम के लिए कोई कीमती लिबास 
पहनना चाहते हो तो यह भी जायज है | 

नुमाइश और दिखावा जायज नहीं 

लेकिन अगर लिबास पहनने से न तो आराम मक्सदू है, 
और न ख़ुद को संवारना मक्‍्सूद है, बल्कि नुमाइश और 
दिखावा मक्सूद है, ताकि लोग देखें कि हमने इतना शानदार 
कपड़ा पहना हुआ है, और इतना आला दर्जे का लिबास पहना 
हुआ है, और यह दिखाना मक्सूद है कि हम बड़े दौलत वाले 
बड़े पैसे वाले हैं, और दूसरों पर बड़ाई जताना और दूसरों पर 
. रोब जमाना मक्सूद है, ये सब बातें नुमाइश में दाख़िल हैं, और 
हराम हैं, इसलिये कि नुमाइश की ख़ातिर जो भी लिबास पहना 
जाए वह हराम है। 

यहां शैख की जरूरत 

इन दोनों बातों में बहुत बारीक फर्क है, कि अपना दिल 
खुश करना मक्सूद है या दूसरों पर अपनी बड़ाई जताना 
मक्सूद है, यह कौन फैसला करेगा कि यह लिबास अपना दिल 
खुश करने के लिए पहना या दूसरों पर बड़ाई जताने के लिए 
पहना? यह फैसला करना हर एक के बस का काम नहीं और 
इस मक़्सद के लिए किसी इस्लाह करने वाले और रहनुमा की 
जरूरत पड़ती है, वह इन दोनों के दरमियान फर्क करके बता 
देता है कि इस वक्‍त जो कपडे तुम पहन रहे हो और यह कह 
रहे हो कि अपना दिल खुश करने के लिए पहन रहा हूं, यह 
शैतान का धोखा है, हकीकत में इन कपड़ों के पहनने का 
मकसद दूसरों पर बड़ाई जाहिर करना है, और कभी कभी 
इसके उलट भी हो जाता है। बहर हाल, किसी इस्लाह करने 
वाले की ज़रूरत है और यह पीरी मुरीदी हकीकत में इसी काम 
के लिए होती है कि इस किस्म के कामों में उस से रहनुमाई 
हासिल की जाए। कि इस वक्त मेरे साथ यह सूरते हाल है, 
बताइये कि इस वक्‍त ऐसे कपड़े पहनूं या न पहनू? वह 
इस्लाह करने वाला बताता है कि इस वक्‍त ऐसे कपड़े पहनो, 
और इस वक़्त मत पहनो | दिखावे और आराम में यह बारीक 
फर्क है। दुनिया के जितने काम हैं. चाहे वह लिबास हो, या 
खाना हो, या जूते हों, या मकान हो, उन सब में यह असल 
काम कर रही है जो हज़रत थानवी रहमतुल्लाहि अलैहि ने 
य्च्य्््न््््च्य्य््््च््स्््स्िड््डइखइल्‍डक्न्‍्न््ि्िइअअअअअझओआओआअआुहडुआणआणआणथआआओथथआआलआओथििओईल, 

बयान फरमा दी है। यह बड़ा सुनेहरा उसूल है। 

फूजूल ख़र्चीं और घमण्ड से बचे 

इसी लिए हुज़ूरे अक़्दस सलल्‍्लल्लाहु अलैहि व सल्‍लम का 
बड़ा उसूली इर्शाद है कि: 

यानी जो चाहो खाओ, जो चाहो पहनो, लेकिनं दो चीजों 
से परहेज करो, एक फूज़्ल खार्ची और दूसरे तकब्बुर से, 
मतलब यह है कि जिस तरह का कपड़ा चाहो पहनो, तुम्हारे 
लिए यह जायज है, लेकिन फूज़ूल ख़र्ची न हो, और फूज़ूल 
खर्ची उसी वक्‍त होती है जब आदमी नुमाइश के लिए कपड़ा 
पहनता है। और दूसरे यह कि जिस कपड़े को पहन कर 
तकब्बुर पैदा हो, उस से बचो। लेकिन कौन से कपड़े से 
फुज़ूल खर्ची हो गयी और कौन से कपड़े से तकब्बुर पैदा हो 
गया, इसके लिये किसी तबीब और झिलाज करने वाले की 
जरूरत होती है। वह आकर बताता है कि यहां तकब्बुर हो 
गया, और यहां फुज़ूल ख़र्ची हो गयी। बहर हाल, मैं यह अर्ज 
कर रहा था कि लिबास का दूसरा मकसद है जीनत, लेकिन 
इस जीनत की हदें हैं, बस उन शरीअत की हदों के अन्दर रह 
कर जितनी जीनत कर सकते हो उसको इस्तियार कर लो, 
लेकिन अगर उन हदों से बाहर निकल कर जीनत इस्तियार 
करोगे तो यह हराम होगी, और ना जायज होगी। 
सं 5-८ <ाप------पकऋा----८ पक 9८+-८-प८--८“--+प>म +-८2८नप८>८-->>तक+- कम 





लिबास के शरई उसूल 





फैशन के पीछे न चलें 
आज कल अजीब मिज़ाज ढन गया है कि अपनी पसन्द 
या ना पसन्द का कोई मेयार नहीं, बस जो फैशन चल गया 
वह पसन्द है, और जो चीज़ फैशन से बाहर हो गई वह ना 
पसन्द है। एक जमाने में एक चीज़ का फैशन चल रहा था तो 
अब उसको पसन्द किया जाने लगा और उसकी तारीफ की 
जाने लगी कि यह बहुत अच्छी चीज़ है, और जब उसका 
फैशन निकल गया तो अब उसी की बुराई शुरू हो गई। जैसे 
एक जमाने में लम्बी और नीची कमीस का फैशन चल गया तो 
अब जिसको भी देखो वह लम्बी कृमीस पहन रहा है और 
उसके फूजाइल बयान कर रहा है, और उसकी तारीफ कर रहा 
है कि यह बहुत अच्छी चीज़ है, और जब ऊंची कृमीस पहनने 
का फैशन चल पड़ा तो अब ऊंची कृमीस की तारीफ हो रही है 
और उसको पसन्‍दीदा क्रार दिया जा रहा है। यह फैशन के 
ताबे होकर खूबसूरती और बद सूरती को मुताय्यन करना सही 
नहीं, बल्कि अपने आपको जो चीज़ अच्छी लगे, और अपने 
ख्याल को जो चीज खूबसूरत लगे, उसके पहनने की शरीअत 
की तरफ से इजाजत है। 
मन भाता खाओ, मन भाता पहनो 
हमारे यहा हिन्दी में एक कहादत मश्हर थी कि 'खाए मन 
भाता और पहने जग भाता” यानी खाए तो वह चीज जो अपने 
भन को भाए. अपने दिल को अच्छी लगे अपना दिल उस से 

खुश हो, और अपने आपको पसन्द हो। लेकिन लिबास वह 
पहने जो जग को भाए। जग से मुराद जमाना, यानी जो . जमाने 
के लोगों को पसन्द हो। जमाने के लोग जिसको पसन्द करें, 
और उनकी आंखों को अच्छा लगे। यह कहावत मश्हूर है 
लेकिन यह इस्लामी उसूल नहीं, इस्लामी उसूल यह है कि 
पहने भी मन भाता और खाए भी मन भाता, और “जग भाता” 
वाली बात न लिबास में दुरुस्त है और न खाने में दुरुस्त है, 
बल्कि शरीअत ने तो यह कहा है कि अपने दिल को खुश 
करने क॑ लिए शरीअत की हदों में रहते हुए जो भी लिबास 
इस्तेमाल करो, वह जायज है। लेकिन फैशन की इत्तिबा में 
लोगों को दिखाने के लिए और नुमाइश के लिए कोई लिबास 
इस्तेमाल कर रहे हो तो वह जायज नहीं। 
औरतें और फैशन परस्ती 
इस मामले में आज कल ख़ास तौर पर औरतों का मिजाज 
सुधार के काबिल है। औरतें यह समझती हैं कि लिबास अपने 
लिए नहीं बल्कि दूसरों के लिए है। इसलिये लिबास पहन कर 
अपने दिल को खुश करने का मामला बाद का है, असल यह है 
कि देखने वाले उस लिबास को देख कर उसको फैशन के 
मुताबिक करार दें, और उसकी त्तारीफ करें, और हमारा लिबास 
देख कर लोग यह समझें कि ये बड़े लोग हैं, ये बातें औरतों में 
>्योदा पाई जाती हैं और इसका नतीजा यह है कि ये औरतें 
अपने घर में अपने शौहरों के सामने तो मैली कुचैली रहेंगी, 

और लिबास पहनने का ख्याल भी नहीं आएगा, लेकिन जहां 
कहीं घर से बाहर निकलने की नौबत आ गई या किसी तकक्‍रीब 


में शिकत की नौबत आ गई तो फिर उसके लिए इस बात का 
एहतिमाम किया जा रहा है कि वह लिबास फैशन के मुताबिक 
हो, और उसके पहनने के नतीजे में वे लोग हमें दौलत मन्द 
समझें, इसका नतीजा यह है कि अगर एक लिबास एक तकक्‍रीब 
के अन्दर पहन लिया तो अब वह लिबास दूसरी तक़रीब के 
अन्दर नहीं पहना जा सकता, अब वह लिबास हराम हो गया। 
इसलिये कि अगर वही लिबास पहन कर दूसरी तक्रीब में चले 
गए तो दूसरी औरतें यह समझेंगी कि इनके पास तो एक ही 
जोड़ा हैं। सब जगह वहीं एक जोड़ा पहन कर आ जाती हैं, 
जिसकी वजह से हमारी बे इज्जती हो जायेगी | हकीकृत में इन 
बातों के पीछे नुमाइश का जज़्बा है और यह नुमाइश का जज़्बा 
मना है, लेकिन नुमाइश के इरादे और एहतिमाम के बगैर कोई 
औरत अपने दिल को खुश करने क॑ लिए आज एक जोड़ा 
प्रहन ले और कल को दूसरा जोड़ा पहन ले, और अल्लाह ने 
अता भी फरमाया है, तो इसमें कोई हरज नहीं | 
हजरत इमाम मालिक रह० और नये जोड़े 

हमारे बुजुर्गों में भी ऐसे लोग गुज़रे हैं जो बहुत अच्छा 
और उम्दा लिबास पहना करते थे, हजरत इमाम मालिक 
रह्मतुल्लाहि अलैहि का नाम- आपने सुना होगा, जो बड़े दर्जे के 
इमाम गुज़रे हैं। मदीना तैयबा के रहने वाले, इमामे दारुल 

हिज्रत, उनके बारे में एक जगह लिखा हुआ देखा कि वह हर 
दिन एक नया जोड़ा पहना करते थे, गोया कि उनके लिए 
साल में तीन सौ साठ जोड़े बनते थे, और जो जोड़ा एक दिन 
पहना, वह दोबारा बदन पर नहीं आता था। दूसरे दिन दूसरा 
जोड़ा तीसरे दिन तीसरा जोड़ा। किसी को ख्याल आया कि हर 
दिन नया जोड़ा पहनना तो फुज़ूल ख़र्ची है, चुनांचे उसने 
आपसे कहा कि हज़रत यह रोज़ाना नया जोड़ा पहनना तो 
फूजूल खर्ची में दाखिल है? उन्हों ने जवाब दिया कि मैं क्‍या 
करू, बात असल में यहं है कि जब साल शुरू होता है तो मेरा 
एक दोस्त तीन सौ साठ जोड़े सिलवा कर मेरे घर ले आता है, 
और यह कहता है कि यह आपका रोज का एक जोड़ा है, अब 
मैंने ख़ुद से तो इस बात का एहतिमाम नहीं किया कि रोज़ाना 
एक जोड़ा पहनूं, अगर मैं इन जोड़ों को वापस कर दूं तो 
उसका दिल तोड़ने वाली बात होती है, और अगर न पहनूं तो 
भी उसका मकसद हासिल नहीं होगा, इसलिये कि उसका 
हदिया देने का मकसद यह है कि मैं रोज़ाना नया जोड़ा पहनूं | 
इसलिये मैं रोजाना एक जोड़ा बदलता हूं। और उसको उतारने 
के बाद किसी मुस्तहिक॒ को दे देता हूं, जिसकी वजह से बहुत 
से अल्लाह के बन्दों का भला हो जाता है। बहर हाल, उनका 
रोज़ाना नया जौड़ा पहनना अपने दिल को खुश करने के लिए 
था, दिखावे के लिए नहीं था, और जिसने हंदिया दिया था 
उसका दिल ख़ुश करने की खातिर पहन लिया। 

हजरत थानवी रह० का एक वाकिआ 
एक बड़ा अजीब व गरीब वाकिआ याद आ गया, यह 
वाकिआ मैं ने अपने वालिद माजिद रह्मतुल्लाहि अलैहि से 
सुना है, बड़ा सबक्‌ आमोज वाकिआ है, वह यह कि हज़रत 
मौलाना अशरफ अली थानवी साहिब की दो बीवियां थीं, एक 
बड़ी और एक छोटी, दोनों का हज़रते वाला से बहुत ताल्लुक 
था। लेकिन बड़ी पीरानी साहिबा पुराने वक्‍तों की थीं, और 
हज़रते वाला को ज़्यादा से ज़्यादा आराम पहुंचाने की फिक्र में 
रहती थीं, ईद आने वाली थी, हज़रत पीरानी साहिबा के दिल 
में ख्याल आया कि हज़रते वाला के लिए किसी उम्दा और 
अच्छे कपड़े का अचकन बनाया जाए, उस जमाने में एक 
कपड़ा चला करता था, जिसका नाम था “आंख का नशा“ यह 
बड़ा शोख किस्म का कपड़ा होता था। अब हज़रते वाला से 
पूछे बगैर कपड़ा ख़रीद कर उसका अचृूकन सीना शुरू कर 
दिया और हजरते वाला को इस ख्याल से नहीं बताया कि 
अचकन सिलने के बाद जब अचानक मैं उनको पेश करूंगी तो 
अचानक मिलने से र्ुशी ज़्यादा होगी, और सारा रमजान 
उसके सीने में मश्गूल रहीं, इसलिये कि उस जमाने में मशीन 
का रिवाज तो था नहीं, हाथ से सिलाई होती थी, चुनांचे जब 
वह सिलकर तैयार हो गया तो ईद की रात को वह अचकन 
हजरते वाला की ख़िदमत में पेश करके कहा कि मैंने आपके 
लिए यह अचकन तैयार किया है, मेरा दिल चाह रहा है कि 

आप इसको पहन कर ईदगाह जायें, और ईद की नमाज पढ़ें | 
अब कहां हजरते वाला का मिजाज और कहां वह शोखू 
अचूकन, वह तो हज़रते वाला के मिजाज के बिल्कुल खिलाफ 
था, लेकिन हंज़रत फरमाते हैं कि अगर मैं पहनने से इन्कार 
करूं तो उनका दिल टूट जायेगा, इसलिये कि उन्हों ने तो पूरा 
रमजान उसके सीने में मेहनत की और मुहब्बत से मेहनत की | 
इसलिये आपने उनका दिल रखने के लिए फ्रमाया कि तुमने 
तो यह माशा-अल्लाह बड़ा अच्छा अचकन बनाया है, और फिर 
आपने वह अचूकन पहना और ईदगाह में पहुंचे और नमाज 
पढ़ाई, जब नमाज़ से फारिग हुए तो एक आदमी आपके पास 
आया, और कहा कि हज़रत आपने यह जो अचकन पहन रखा 
है यह आपको जेब नहीं देता, इसलिये कि यह बहुत शोख 
किस्म का अचकन है। हज़रते वाला ने जवाब में फरमाया कि 
हां भाई तुम बात तो ठीक कह रहे हो, और यह कह कर फिर 
आपने वह अचबकन उतारा और उसी शख्स को दे दिया कि यह 
तुम्हें हदिया है, इसको तुम पहन लो | 

दूसरे का दिल खुश करना 

उसके बाद हज़रत थानवी रह्मतुल्लाहि अलैहि ने यह 
वाकिआ मेरे वालिद माजिद हजरत मुफ्ती मुहम्मद शफी साहिब 
रह्मतुल्लाहि अलैहि को सुनाया कि जिस वक़्त मैं वह अचकन 
पहन कर ईदगाह की तरफ जा रहा था तो कुछ न पूछो कि 
उस वक़्त मेरा दिल कितना कट रहा था, इसलिये कि सारी 

उमर इस किस्म का शोर लिबास कभी नहीं पहना, लेकिन 
दिल में उस वक्‍त यह नियत थी कि जिस अल्लाह की बन्दी ने 
मेहनत के साथ इसको सिला है उसका दिल खुश हो जाए। तो 
उसका दिल खुश करने क॑ लिए अपने ऊपर यह मशक्कत 
बदश्ति कर ली और उसके पहनने पर ताने भी सहे, इसलिये 
कि लोगों ने उसके पहनने पर ताने भी दिए कि कैसा लिबास 
पहन कर आ गए, लेकिन घर वालों का दिल खुश करने के 
लिए यह काम किया। 
बहर हाल, इन्सान अच्छे से अच्छा लिबास अपना दिल 
खुश करने के लिए पहने, अपने घर वालों का दिल खुश करने 
के लिए पहने। और किसी हदिया तोहफा देने वाले का दिल 
ख़ुश करने के लिए पहने त्तो इसमें कोई हरज नहीं, लेकिन 
अच्छा लिबास इस मकसद के लिए पहनना कि लोग मुझे बड़ा 
समझें, मैं फैशन ऐबल नज़र आऊं, मैं दुनिया वालों के सामने 
बड़ा बन जाऊं, और नुमाइश और दिखावे के लिए पहने तो 
यह अज़ाब की चीज है और हराम है, इस से बचना चाहिए | 
लिबास के बारे में त्तीसरा उसूल 
लिबास के बारे में शरीअत ने जो तीसरा उसूल बयान 
फरमाया, वह है “तशब्बोह से बचना” यानी ऐसा लिबास 
पहनना जिसको पहन कर इन्सान किसी कौम का फर्द नज़र 
आए, और इस मकसद से वह लिबास पहने, ताकि मैं उन जैसा 
हो जाऊं, इसको शरीअत में तशब्बोह कहते हैं | दूसरे लफ्ज़ों में 
अल - कक; +----न-<+--र---हत-----८-_ नाम पलक पाप 

यों कहा जाए कि किसी गैर मुस्लिम कौम की नक्‍्काली की 
नियत से कोई लिबास पहनना, इस से नज़र हटा कर कि वह 
चीज हमें पसन्द है या नहीं? वह अच्छी है या बुरी है? लेकिन 
चूंकि फलां कौम की नक़्काली करनी है बस उनकी नक्काली 
के पेशे नज़र उस लिबास को इस्तियार किया जा रहा है। 
इसको “तशब्बोह” कहा जाता है। इस नक्‍्काली पर हुज़ूरे 
अक्दस सलल्‍्लल्लाहु अलैहि व सलल्‍्लम ने बड़ी सर्त वईद इर्शाद 
फ्रमाई है। चुनांचे इरशाद फरमाया कि: 
(५७२० 3॥/०७४) कै ० 34 क3)३ १५४५ ७ 

यानी जो शख्स किसी कौम के साथ तशब्बोह इखि्तियार 
करे, उसकी नकक्‍काली करे और उन जैसा बनने की कोशिश 
करे तो वह उन्हीं में से है। गोया कि वह मुसलमानों में से नहीं 
है, उसी कौम का एक फर्द है, इसलिये कि यह शख्स उन्हीं 
को पसन्द कर रहा है, उन्हीं से मुहब्बत रखता है, उन्हीं जैसा 
बनना चाहता है, तो अब तेरा हश्र भी उन्हीं के साथ होगा, 
अल्लाह तआला महफूज फरमाए, आमीन | 

““तशब्बोह'' की हकीक॒त्त 

तशब्बोह के बारे में यह बात समझ लेनी चाहिए कि यह 
“तशब्बोह” कब पैदा होती है? और कब इसकी मनाही आती 
है? पहली बात तो यह है कि किसी ऐसे काम में दूसरी कौम 
की नककाली करना जो अपने आप में बुरा काम है, और 
शरीअत के उसूल के ख़िलाफ है। ऐसे काम में नक़्काली तो 

हराम है। दूसरे यह कि वह काम अगरचे अपने आप में तो बुरा 
नहीं है, बल्कि दुरुस्त है, लेकिन यह शख्स इस गर्ज से वह 
काम कर रहा है कि मैं उन जैसा नज़र आऊं, और देखने में 
उन जैसा लेगूं, और एहतिमाम करके उन जैसा बनने की 
कोशिश कर रहा है। इस सूरत में वह दुरुस्त काम भी हराम 
और ना जायज हो जाता है। 
गले में जुन्नार डालना 
जैसे हिन्दू अपने गले में जुन्नार (वह धागा हिन्दू गले या 
बगल के दर्मियान पहने रहते हैं, या वह धागा या जंजीर जो 
ईसाई, आग को पूजने वाले यानी मजूसी और यहूदी अपनी 
कमर में बांधते हैं, इसी तरह निशानी के तौर पर जैसे आज 
कल हिन्दू अपने हाथ पर लाल धागा बांधे रहते हैं वह भी 
इसमें दाखिल माना जायेगा) डाला करते हैं, अब यह ज़ुन्नार 
एक तरह का हार ही होता है। अगर कोई मुसलमान वैसे ही 
इत्तफाकन डाल ले तो कोई गुनाह का काम नहीं है, ना जायज 
और हराम काम नहीं है, बल्कि पहन सकता है। लेकिन अगर 
कोई शख्स इस मकसद के लिए अपने गले में ' 'जुन्नार" डाल 
रहा है ताकि मैं उन जैसा लगूं तो यह ना जायज और हराम 
है, और “तशब्बोह” में दाख़िल है। 
माथे पर कश्का (बिंदिया) लगाना 
या जैसे हिन्दू औरतें अपने माथे पर सुर्ख़ कृश्का (बिंदिया) 
लगाती हैं, अब अगर मान लो हिन्दू औरतों में इस तरह का 
शत 3530: -<-ें>न॑ 

कश्का (बिंदिया) लगाने का रिवाज ने होता, और मुसलमान 
औरत खूबसूरती और जीनत के लिए लगाती तो यह काम 
अपने आप में जायज था। कोई ना जायज़ और हराम नहीं था ह 
लेकिन अब एक औरत क॒श्का (बिंदिया) इसलिये लगा रही है 
ताकि मैं उनका फु'शन इख़्तियार करूं, और उन जैसी नजर 
आऊ, तो इस सूरत में यह क॒श्का (बिंदिया) लगाना हराम है, 
ना जायज है। हिन्दुस्तान में मुसलमान औरतें तो उनकी 
मुशाबहत इख्तियार करने के लिए यह क॒श्का (बिंदिया) लगाती 
हैं, लेकन अब सुना है कि यहां पाकिस्तान में भी औरतों में 
कुश्का (बिंदिया) लगाने का रिवाज शुरू हो गया है, हालांकि 
यहां हिन्दू औरतों के साथ रहन सहन भी नहीं है। इसके 
बावजूद औरतें अपने माथे पर यह कश्का (बिंदिया) लगाती हैं 
तो यह उनके साथ “तशब्बोह” इखि्तियार करना है। जो हराम 
और ना जायज है। इसलिये अगर कोई अमल जो“ अगरचे 
अपनी जात में जायज और दुरुस्त हो, मगर उसके जरिये 
दूसरी कौमों के साथ मुशाबहत पैदा करना मक्‍्सूद हो तो 
उसको “तशब्बोह” कहते हैं। जिसको हुजूरे अक्दस सलल्‍्लल्लाहु 
अलैहि व सल्‍लम ने ना जायज़ और हराम करार दिया है। 

दूसरी कौम की नकक्‍काली जायज नहीं 

इसी ऊपर लिखे गये उसूल की बुनियाद पर यह कहा 
जायेगा कि जो लिबास किसी भी कौम का शिआर बन चुके हैं। 
यानी वह लिबास उस कौम की ख़ुसूसी पहचान बन चुका है, 

अगर उनकी नक्काली की गर्ज से ऐसा लिबास इख्तियार किया 
जायेगा तो वह हराम और ना जायज होगा और गुनाह होगा | 
जैसे आज कल मर्दों में कोट पतलून का रिवाज चल पड़ा है। 
इसमें बाज बातें तो अपने आप में ना जायज हैं| चाहे उसमें 
तशब्बोह पाया जाये या न पाया जाए। चुनांचे एक खराबी तो 
यह है कि यह पतलून टख़्ने से नीचे पहनी जाती है, और कोई 
लिबास भी मर्दों के लिए टख्नों से नीचे पहनना जायज नहीं। 
दूसरी ख़राबी यह है कि अगर पतलून ऐसी चुस्त हो कि 
उसकी वजह से आजा (जिस्म के अंग) नुमायां हों, तो फिर 
लिबास का जो बुनियादी मकसद था, यानी “सतर” करना, वह 
हासिल न हुआ, तो फिर वह लिबास शरओऔ लिहाज़ से बेमानी 
और बेकार है। इसलिये इन दो ख़राबियों की वजह से अपने 
आप में पतलून पहनना जायज नहीं, लेकिन अगर कोई शख्स 
इस बात का एहतिमाम करे. कि वह पतलून चुस्त न हो, बल्कि 
ढीली ढाली हो, और इसका एहतिमाम करे कि वह पतलून 
टरुनों से नीचे न हो तो ऐसी पतलून पहनना अपने आप में 
दुरुस्त है । 

पतलून पहनना । 

ले किन जैगर को र्ड शरार्स पतलून इस मकसद मे पहने 
ताकि मैं अंग्रेज नज़र आऊं, और उनकी नकक्‍काली करूं, और 
उन जैसा बन जाऊं, तो इस सूरत में पतलून पहनना हराम 
और ना जायज़ है, और “तशब्बोह” में दाखिल है। लेकिन 


अगर नक्ंकाली मक़्सूद नहीं है, और इस बात का भी एहतिमाम 
कर रहा है कि पतलून टख्नों से ऊंची हो और ढीली हो, तो 
ऐसी सूरत में उसके पहनने को हराम तो नहीं कहेंगे लेकिन 
अपनी जात के ऐतबार से उस पतलून का पहनना अच्छा नहीं, 
और फिर भी कराहत से खाली नहीं। क्यों? इस बात को जरा 
गौर से समझ लें । 

तशब्बोह और मुशाबहत में फर्क 

वह यह कि दो चीज़ें अलग अलग हैं, एक “तशब्बोह” और 
एक है “मुशाबहत” दोनों में फर्क है। “तशब्बोह के मायने तो 
यह हैं कि आदमी इरादा करके नक्कालीं करे, और इरादा 
करके उन जैसा बनने की कोशिश करे, यह तो बिल्कुल ही ना 
जायज है। दूसरी चीज़ है “मुशाबहत” यानी उस जैसा बनने 
का इरादा तो नहीं किया था, लेकिन इस अमल से उनके साथ 
मुशाबहत खुद बख्बुद पैदा हो गई। तो यह 'मुशाबहत जो 
खुद बखुद पैदा हो जाए यह हराम नहीं, लेकिन छुज़ूरे अक्दस 
सल्लल्लाहु अलैहि व सल्‍लम ने बिला ज़रूरत मुशाबहत पैदा 
होने से भी बचने की ताकीद फुरमाई है। फरमाया कि इसकी 
कोशिश करो कि उनसे फर्क रहे। मुसलमान कौम और 
मुसलमान मिल्‍लत का एक फर्क और नुमायां पन हीना चाहिए | 
ऐसा न हो कि देख कर पता न चले कि यह आदमी मुसलमाः 
है या नहीं, सर से पांव तक अपना हुलिया ऐसा बना रखे है 

कि देख कर यह पता ही नहीं चलता कि यह मुसलमान है कि 





नहीं, इसको सलाम करें या न करें, जिन चीज़ों के करने की 
गुंजाइश और इजाजत है उनके जरिये भी ऐसा हुलिया बनाना 
जायज नहीं | 


हुज़ूर सल्‍लल्लाहु अलेहि व सल्‍लम का मुशाबहत से 


दूर रहने का एहतिमाम 

आं हज़रत सलल्‍्लल्लाहु अलैहि व सलल्‍लम ने “मुशाबहत” से 
बचने का इतना एहतिमाम फ्रमाया कि मुहर्रम की दस तारीरब 
को आशूरा के दिन रोज़ा रखना बड़ी फजीलत का काम है, 
और जब आं हजरत सलल्‍लल्लाहु अलेहि व सलल्‍लम हिज्रत 
करके मदीना मुनव्वरा तश्रीफ लाए तो शुरू में आशूरा का 
रोजा फर्ज था, और रमज़ान के रोज़े उस वक़्त तक फर्ज नहीं 
हुए थे, और जब रमज़ान के रोज़े फर्ज हो गए तो आशूरा के 
रोजे की फर्जियत खत्म हो गई। अब फर्ज तो न रहा लेकिन 
नफ्ल और मुस्तहब बन गया। लेकिन जब हुज़्रे अक्दस 
सलल्‍्लल्लाहु अलैहि व सल्‍लम को यह मालूम हुआ कि यहूदी भी 
आशूरा के दिन रोजा रखते हैं, अब जाहिर है कि अगर 
मुसलमान आशूरा के दिन रोजा रखेंगे तो वे यहूदियों की 
नकक्‍्काली में तौ नहीं रखेंगे, वे तो हुज़ूरे अक़्द्स सलल्‍्लल्लाहु 
अलैहि व सलल्‍लम की छत्तिबा में रखेंगे, लेकिन हुज़ूरे अक़्दस 
सल्लल्लाहु अलैहि व सल्‍लम ने फरमाया कि अगर आइन्दा 
साल मैं जिन्दा रहा तो आशूश के साथ एक रोज़ा और मिला 
कर रखूगा, या नर्वी तारीख का रोजा या ग्यारहवी तारीख का 

दि 


लिबास 
के बास के शरई उसूल 


रोज़ा, ताकि यहूदियों के साथ मुशाबहत पैदा न हो, बल्कि 
उनसे अलाहिदगी और फर्क पैदा हो जाए | (मुस्नद अहमद) 
अब देखिए कि रोजे जैसी इबादत में भी आं हजरत 
सलल्‍्लल्लाडु अलेहि व सलल्‍लम ने मुशाबहत पैदा होने को पसन्द 
नहीं फरमाया, इसलिये आपने फरमाया कि जब आशूरा का 
रोज़ा रखो तो उसके साथ या तो नवीं तारीख़ का रोजा मिला 
लो, या ग्यारहर्वी तारीरब का रोज़ा मिला लो, ताकि यहूदियों के 
साथ मुशाबहत भी पैदा न हो। इसलिये “तशब्बोह” तो हराम 
है, लेकिन “मुशाबहत” पैदा हो जाना भी कराहत से राली 
नहीं, हुजरे अक्दस सलल्‍्लल्लाहु अलैहि व सल्‍लम ने इस से भी 
बचने का हुक्म फ्रमाया है। 
मुश्रिकीन की मुख़ालिफत करो 
एक हदीस शरीफ में हुज़ूरे अक्दस सलल्‍्लल्लाहुँ अलैहि व 
सलल्‍लम ने फरमाया कि: 
(७. ७८३५+.... 0+६ी+5 
यानी मुश्रिकीन के तरीकों की मुख्नालिफत करो, यानी 
उन्हों ने जैसे तरीके इसख्तियार किए हैं तुम उनसे अलंग तरीका 
बनाओ, चुनांचे एक हदीस में फरमाया: 
“5 0५॥ ० ७5.० (24 2०) (327५ 457 (५ 3.४ 
(५५५ ,5५॥७+2 2 


यानी हमारे और मुश्रिकीन के दरमियान फर्क टोपी पर 


अमामा (पगड़ी) पहनना है, यानी मुश्रिकीन अमामे (पगड़ी) के 
क-ू---- हू -ू-+----+ह- पा ब+-------------८-- परत ८८-८८. 


लिबास के शरई उसूल 
नीचे टोपियां नहीं पहनते हैं, तुम उनकी मुख़ालिफृत करो, और 
अमामे (पगड़ी) के नीचे टोपी पहना करो, हांलाकि बगैर टोपी 
के अमामा (पगड़ी) पहनना कोई ना जायज और हराम नहीं, 
लैकिन जरा सी मुशाबहत से बचने के लिए हुज़ूरे अक्दस 
सल्लल्लाहु अलैहि व सलल्‍्लम ने यह हुक्म फुरमा दिया कि टोपी 
के ऊपर अमामा (पगड़ी) पहनो, ताकि उन जैसा होना लाज़िम 
न आए, इसलिये बिला वजह किसी दूसरी कौम की मुशाबहत . 
इसख्तियार करना अच्छा नहीं है। आदमी इस से जितना बचे 
बेहतर है। इसी लिये हज़राते सहाबा-ए-किराम रजियल्लाहु 
अन्हुम इसका बहुत एहतिमाम फरमाते थे कि दूसरी कौमों की 





मुशाबहत पैदा न हो | 

मुसलमान एक आला व अफ़्जल कौम है 

सोचने की बात है कि जब अल्लाह तआला ने तुमको एक 
अलग कौम बनाया, और अपने गिरोह में शामिल फ्रमा कर 
तुम्हारा नाम “हिज़्बुल्लाह” रखा, यानी अल्लाह का गिरोह, सारी 
दुनिया एक तरफ और तुम एक तरफ | 'कुरआने करीम ने 
बयान फ्रमाया कि बुनियादी तौर पर पूरी दुनिया में दो 
जमाअतें हैं, चुनांचे फरमाया किः क्‍ 

(5:22 53.3») 324० 55.5 हर ५65, दा 

यानी दो जमाअतें हैं। एक काफ्रि और एक मोमिन, 
इसलिये मोमिन को कभी काफिर की जमाअत के साथ 
गड़-मड न होना चाहिए। इसका फर्क होना चाहिए उसके 

लिबास में, उसकी पोशाक में उसकी शक्ल व सूरत में, उसके 
उठने बैठने में, उसके तरीके अदा में । हर चीज में इस्लामी रंग 
नुमायां होना चाहिए, अब अगर मुसलमान दूसरों का तरीका 
इख्तियार कर ले त्तो उसके नतीजे में वह इम्तियाज (यानी जो 
उसकी एक अलग शान है) मिट जायेगा । 

अब आज देख लो कि यह जो तरीका चल पड़ा है कि 
सब का लिबास एक जैसा है, अगर तुम किसी मजमे में जाओगे 
तो यह पता लगाना मुश्किल होगा कि कौन मुसलमान है कौन 
मुसलमान नहीं, न लिबास से, न पोशाक से, न किसी और 
अन्दाज़ से, यह पता नहीं लगा सकते, अब इसको सलाम करें 
या ने करें? और इस से किस किस्म की बातें करें। इसलिये 
इन ख़राबियों का दरवाजा बन्द करने के लिए हुज़्रे अक्दस 
सल्लल्लाहु अलैहि व सल्‍लम ने फ्रमाया कि तशब्बोह से भी 
बचो इसलिये कि वह तो बिल्कुल हराम है, और “मुशाबहत" से 
भी बचों। और यह मुशाबहत भी कराहत यानी ना पसन्दीदगी 
से ख़ाली नहीं है और अच्छी भी नहीं है । 


यह बे-गेरती की बात है 

यह कितनी बे-गैरती की बात है कि इन्सान एक ऐसी 
कौम का लिबास पसन्द करके उसको इखितियार करे, जिस 
कौम ने तुम्हें हर तरीके से गुलामी की चक्की में पीसा, तुम्हारे 
ऊपर जुल्म व सितम तोड़े. तुम्हारे खिलाफ साजिशें कीं, तुम्हें 









लिबास के शरई उसूल 


नहीं है जो उसने छोड़ा हो, अब तुम ऐसी कौम के तरीकों को 
इज़्ज़्त और एहतिराम के साथ इख्तियार करो, यह कितनी 
बे-गैरती की बात है । 


अंग्रेजों की तंग नज़री 

लोग हमें यह कहते हैं कि आप जो इस किस्म का लिबास 
पहनने से मना करते हैं यह तंग नज़री की बात है, और ऐसी 
बात कहने वालों को तंग नज़र कहा जाता है। हालांकि जिस 
कौम का लिबास तुम इख्तियार कर रहे हो, उसकी तंग नजरी 
और मुसलमान दुश्मनी का आलम यह है कि जब उसने 
हिन्दुस्तान पर कब्जा किया तो हमारे मुगल मुसलमान बादशाहों 
का जो लिबास था, यानी पगड़ी और ख़ास शलवार कमीस 
उसने वह लिबास अपने खानंसामों को पहनाया, अपने बैरों को 
पहनाया, अपने चौकीदारों को पहनाया और उसने उनको यह 
लिबास पहनने पर मज्बूर किया। ऐसा क्‍यों किया? सिर्फ 
मुसलमानों को ज़लील करने के लिए और यह दिखाने के लिए 
कि देखो, हमने तुम्हारे बादशाहों का लिबास अपने नौकरों को, 
अपने ख़ानसामों को और बैरों को पहनाथा, इस कौम की तंग 
नजरी का तो यह आलम है और माशा अल्लाह हमारी दरिया 
दिली का यह आलम है कि हम उनका लिबास बड़े फुरूर से 
और बड़े जौक व शौक्‌ से पहनने के लिए तैयार हैं। अब अगर 
* उनसे कोई कहे कि यह लिबास पहनना गैरत के खिलाफ है 
तो उसको कहा जाता है कि तू तंग नज़र है। 





बाग शक 22300 4000 40.4 के शरई उसूल 


ख़िरद का नाम जुनूं रख दिया जुनूं का खिरद 
जो चाहे आपका हुस्ने करिश्मा साज़ करे 
बहर हाल, इसमें शरओऔ बुराई के अलावा बड़ी बे-गैरती 
की भी बात है। 
तुम अपना सब कुछ बदल डालो, लेकिन------ 
यह बात भी खूब समझ लो कि तुम कितना ही उनका 
लिबास पहन लो, और कितना ही उनका तरीका इख्तियार कर 
लो, मगर तुम फिर भी उनकी निगाह में इज़्ज़त नहीं पा सकते. 
कुरआने करीम ने साफ साफ कह दिया है कि: 
कं, (5 (75 ७०००६ ४५ ३३३३ ४६५ ५०5 55 
(१९४ +:७ .४.५/) 
ये यहूद और नसारा तुम से कभी मी राज़ी नहीं होंगे, जब 
तक तुम इनकी मिल्लत को इस्तियार नहीं कर लोगे, उनके 
नजरियात, उनके ईमान, उनके दीन को इसखि्तियार नहीं कर 
लोगे, उस वक़्त तक वे तुम से राजी नहीं होंगे। 
इसलिये अब तुम अपना लिबास बदल लो, पोशाक बदल 
लो, सरापा बदल लो, जिस्म बदल लो, जो चाहो बदल लो, 
लेकिन वे तुम से राजी होने को तैयार नहीं। चुनांचे तुम ने 
तजुर्बा करके देख लिया, सब कुछ करके देख लिया, सब कुछ 
उनकी नककाली पर फना करके देख लिया, सर से लेकर पांव 
तक तुम ने अपने आपको बदल लिया, क्‍या तुम से वे लोग 

उन्हों ने हमदर्दी का बर्ताव शुरू कर दिया? आज भी उनकी 
दुश्मनी का वही आलम है, और इस लिबास की वजह से उनके 
दिल में तुम्हारी इज्जत कभी पैदा नहीं हो सकती | 
इकबाल मरहूम की मगरिबी जिन्दगी पर टिप्पणी 
इकबाल मरहूम ने नसर के अन्दाज़ में त्तो बहुत गड़ बड़ 
बातें भी की हैं. लेकिन शेरों में कभी कभी बड़ी हिक्मत की बातें 
कह देते हैं। चुनांचे मतरिबी लिबास और मगरिबी जिन्दगी के 
तरीके वगैरह पर तब्सिरा (टिप्पणी) करते हुए उन्हों ने कहा है 
किः 
कुच्वते मगरिब न अज़ चंग व रबाबव 
ने ज-रक्‍्से दुख्तराने बे हिजाब 
ने जन-सहरें साहिराने लाला जोस 
ने ज-उरयां साक ने अज़ कृतए मोश 
यानी मगरिबी मुल्कों के अन्दर जो कुलत नज़र आ रही 
है, वह इस चंग व रबाब की वजह से नहीं | मौसीकी और गानों 
की वजह से नहीं, और लड़कियों के बेपर्दा होने और उनके 
नाचने गाने की वजह से भी नहीं है, और यह तरक्की इस 
वजह से भी नहीं है कि उनकी औरतों ने सर के बाल कोट 
कर पट्ठे बना लिये, और न इस वजह से है कि उन्हों ने अपनी 
पिन्डली नंगी कर लीं। आगे कहते हैं कि: 
कुंचचते अफरंग अज इल्म य फन अस्त 
अज हमीं आतिशे चिरागश रोशन अस्त 

यानी जो कुछ कुब्वत है वह उनकी मेहनत की वजह से 
है, इल्म व हुनर की वजह से है, और इसी वजह से वे तरक्की 
कर रहे हैं, फिर आख़िर में कहा कि: 

हिक्मत अज क॒ता व बुरीद जामा नेस्त 
माने-ए-इल्म व हुनर असामा नेसस्‍्त 

यानी हिकक्‍्मत और हुनर किसी ख़ास किस्म का लिबास 
पहनने से हासिल नहीं होती, और अमामा पहनने से इल्म व 
हुनर हासिल होने में कोई रुकावट पैदा नहीं होती। बहर हाल, 
असल चीज़ जो हासिल करने की थी वह तो हासिल की नहीं. 
और लिबास व पोशाक और तरीके जिन्दगी में उनकी नकल 
उतार कर उनके आगे भी अपने आप को जलील कर लिया। 
दुनिया से इज़्ज़त वही कराता है जिसको अपने तरीके जिन्दगी 
से इज़्जत हो। अगर दिल में अपनी इज़्ज़त नहीं, अपने तरीके 
की इज़्ज़त नहीं तो फिर वह दुनिया से क्‍या इज़्ज़त करायेगा। 
इसलिये तुम्हारा यह अन्दाज और यह तरीका उनको कभी 
पसन्द नहीं आयेगा चाहे तुम उनके तरीकों में डूब कर देख 
लो, और अपने आप को पूरी तरह बदल कर देख लो | 

तशब्बोह और मुशाबहत दोनों से बचो 

बहर हाल फुतवे की बात तो वह है जो मैंने पहले अर्ज 
की कि “तशब्बोह” तो ना जायज, हराम और गुनाह है, और 
“तशब्बोह” का मतलब यह है कि इरादा करके उन जैसा बनने 
की कोशिश करना, और ' 'मुशाबहत” के मायने यह हैं कि उन 

जैसा बनने का इरादा तो नहीं था लेकिन कुछ मुशाबहत पैदा 
हों गई। यह गुनाह और हराम तो नहीं है, लेकिन कराहत से 
खाली नहीं, और गैरत के तो बिल्कुल खिलाफ है। इसलिये इन 
दोनों से बचने की ज़रूरत है। यह लिबास का तीसरा उस्ूल 
था। 

लिबास के बारे में चोथा उसूल 

लिबास के बारे में चौथा उसूल यह है कि ऐसा लिबास 
पहनना हराम है जिसको पहन कर दिल में तकब्बुर और बड़ाई 
पैदा हो जाए। चाहे वह लिबास टाट ही का क्यों न हो। जैसे 
अगर कोई एक शख्स टाट का लिबास पहने और मकसद 
उसका यह हो कि यह पहन कर लोगों की नज़रों में बड़ा 
बुजुर्ग और सूफी नज़र आऊं, और मुत्तकी परहेज़गार बन जाऊ, 
और फिर उसकी वजह से दूसरों पर अपनी बड़ाई का ख्याल 
दिल में आ जाए, और दूसरों की तहकीर (जलील समझना) 
पैदा हो जाए तो ऐसी सूरत में वह टाट का लिबास भी तकब्बुर 
का जरिया और सबब है, इसलिये हराम है। हज़रत सुफियान 
सौरी रह्मतुल्लाहि अलैहि फरमाते हैं कि तकब्बुर कपड़े पहनने 
से नहीं होता बल्कि दूसरों की हकारत (ज़लील समझना) दिल 
में लाने से होता. है, इसलिये कभी कभी एक शख्स यह समझता 
है कि मैं बड़ा तवाज़ो वाला लिबास पहन रहा हूं और हकीकत 
में उसके अन्दर तकब्बुर भरा होता है। 

टख्ने छुपाना जायज नहीं 

हजरत अब्दुल्लाह बिन उमर रजियल्लाहु अन्हु फरमाते हैं 
कि हुजूरे अक्दस सलल्‍्लल्लाहु अलैहि व सल्‍लम ने फरमाया कि 
जो शख्स अपने कपड़े को तकब्बुर के साथ नीचे घसीटे तो 
अल्लाह तंआला कियामत के दिन उसको रहमत की निगाह से 
देखेंगे भी नहीं। (बुखारी शरीफ) 

दूसरी हदीस में हुज़्रे अक्दस सलल्‍लल्लाहु अलैहि व 
सललम ने फरमाया कि मर्द के कपड़े के नीचे का जितना 
टख्नों से नीचे होगा वह हिस्सा जहन्नम में जायेगा, इस से 
मालूम हुआ कि मर्दों के लिए टख्नों से नीचे पाजामा, शलवार, 
पतलून, लुंगी वगैरह पहनना जायज नहीं, और उस पर हुजूरे 
अक्दस सल्लल्लाहु अलैहि व सल्‍लम ने दो दो वईदें बयान 
फरमारयी, एक यह कि ठटरुनों से नीचे जितना हिस्सा होगा वह 
जहन्नम में जायेगा, और दूसरे यह कि कियामत के दिन 
अल्लाह तआला ऐसे शख्स की तरफ रहमत की निगाह से 
देखेगा भी नहीं। अब देखिए कि टखरूनों से ऊपर पाजामा वगैरह 
पहनना एक मामूली बात है, अगर एक इंच ऊपर शलवार पहन 
ली तो इस से क्या आफृत और मुसीबत आ जायेगी? कौन सा 
आसमान टूट पड़ेगा? लेकिन अल्लाह तआला की नाराजगी से 
बच जाओगे और अल्लाह तआला की नजरे रहमत हासिल 
होगी। और यह ऐसा गुनाहे बे-लज्जत है कि जिस में पूरी की 
पूरी कौम मुब्तला है, किसी को फिक्र ही नहीं। 

टरुने छुपाना तकब्बुर की निशानी 

हुजूरे अक़्द्स सलल्‍लल्लाहु अलैहि व सललम के नबी की 
हैसियत से जाहिर होने का जमाना, जाहिलिय्यत का जमाना 
था, उसमें टख्ने ढकने और पाजामे और लुंगी वगैरह को नीचे 
तक पहनने का बड़ा फैशन और रिवाज था। बल्कि अगर 
पाजामा और लुंगी वगैरह ज़मीन पर भी घिसटता जाए तो 
इसको और अच्छा और काबिले फुरूर समझा जाता था, 
मदारिस के दर्से निज्ञामी में एक किताब “हिमासा” पढ़ाई जाती 
है जो जाहिलिय्यत के शायरों के शेरों पर मुश्तमिल है, उस 
किताब में एक शायर अपने हालात पर फरूर करते हुए कहता 
है कि: 

७33%6 9+ (3२) ००२७-००! |» ||” 

यानी जब मैं सुबह के वक्‍त शराब के चार जाम चढ़ा कर 
निकलता हूं तो मेरा पाजामा या लुंगी वगैरह ज़मीन पर लकीरें 
बनाता हुआ जाता है। अब वह अपने इस तर्जे अमल को अपना 
काबिले फरूर कारनामा बता रहा है। लेकिन जब हुजूरे अक्दस 
सल्लल्लाहु अलैहि व सल्‍लम तश्रीफ लाए तो आप सल्लल्लाहु 
अलैहि व सल्‍लम ने जिस तरह जाहिलिय्यत के और तरीकों को 
ख़त्म फ्रमाया, इसी तरह इस तरीके को भी खत्म फरमाया, 
और आप सल्लल्लाहु अलैहि व सललम ने फरमाया कि इस 
अंमल के ज़रिये दिल में तकब्बुर और घमण्ड पैदा होता है। 
इसलिये पाजामे और लुंगी वगैरह को टख्नों से ऊपर होना 

चाहिए। 


इस से इस प्रोपैगन्डे का भी जवाब हो गया जो आज कल 
बहुत फैलाया जा रहा है, और बहुत से लोग यह कहने लगे हैं 
कि हकीकत में हुजूरे अक्दस सल्लल्लाहु अलैहि व सलल्‍्लम ने 
वे तरीके इख्तियार कर लिए जो आपके जमाने में राइज थे, 
और जैसा लिबास क्रैश में राइज था, जैसी कांट छांट और 
शक्ल व सूरत राइज थी उसी को इखि्तियार कर लिया। अब 
अगर आज हम अपने दौर के राइज शुदा तरीके इस्तियार कर 
लें तो इसमें क्या हर्ज है? 

खूब समझ लीजिए कि हुज़्रे अक्द्स सलल्‍लल्लाहु अलैहि व 
सलल्‍लम ने कभी भी अपने ज़माने में राइज तरीकों को इख्तियार 
नहीं फ्रमाया, बल्कि उनमें तब्दीली पैदा की, और उनको ना 
जायज करार दिया। आज लोग न सिर्फ यह कि गलतकारी में 
मुब्तला हैं, बल्कि कभी कभी बहस करने को तैयार हो जाते हैं 
कि अगर पाजामा और लुंगी वगैरह टरुनों से जरा नीचे हो 
गया तो इसमें क्‍या हर्ज है? अरे हर्ज यह है कि यह हिस्सा 
जहन्नम में जायेगा। और यह अमल अल्लाह तआला के ग़ज़ब 
को वाज़िब करने वाला है। 

अंग्रेज के कहने पर घुटने भी खोल दिए 

हमारे एक बुज़ुर्ग थे हजरत मौलाना एहतिशामुल्हक 
साहिब थानवी रह्मतुल्लाहि अलैहि, वह एक तक्रीर में फरमाने 
लगे कि अब हमारा यह हाल हो गया है कि जब हुज़ूरे अक़्दस 

सल्लल्लाहु अलैहि व सल्‍लम ने फरमाया कि टख्ने खोल दो, 
और टख्ने ढकना जायज नहीं तो उस वक्‍त हम लोग टख्ने 
खोलने को तैयार नहीं थे, और जब अंग्रेज ने कहा कि घुटना 
खोल दो और नेकर पहन लो, तो अब घुटना खोलने को तैयार 
हो गए। तो अंग्रेज के हुक्म पर घुटना भी खोल दिया और 
नेकर भी पहन ली, और हुज़ूरे अक्दस सलल्‍्ललल्‍्लाहु अलैहि व 
सल्लम के हुक्म पर टख्ने खोलने पर तैयार नहीं। यह कितनी 
बै-गैरती की बात है, अरे हुज़ूरे अक़्दस सल्लल्लाहु अलेहि 4 
सलल्‍लम से मुहब्बत के भी कुछ तकाजे हैं, इसलिये जब आप 
सलल्‍लल्लाहु अलैहि व सल्‍लम ने इस अमल को ना पसन्द 
फरमाया तो एक मुसलमान को किस तरह यह गवारा हो 
सकता है कि वह उसके खिलाफ करे | 

हजरत उसमान गनी रज़ि० का एक वाकिआ 

हजरत उसमान गनी रजियल्लाहु अन्हु का वाकिआ मैंने 
आपको पहले भी सुनाया था कि सुलह हुदैबिया के मौके पर 
जब आप मकके के कुफ़्फार से बात चीत के लिए तश्रीफ लेणा 
रहे थे तो उनके चचाजाद भाई ने जो उनके साथ शे कहा कि 
यह आपका पाजामा टख्नों से ऊंचा है, और मक्‍के कि जिन 
रईसों और सरदारों से आप बात चीत के लिए जा रहे हैं वे 
लोग ऐसे आदमी को जलील और कम दर्जा समझते हैं जिसकी 
पाजामा टखुनों से ऊंचा हो, इसलिये आप थोडी देर के लिए 
अपना टरखु्ना ढक लें, और पाजामे को नीचे करे लें, ताकि वे 






शा 
लोग आपको कम दर्जा न समझें | हजरत उसमान गनी 
रज़ियल्लाहु अन्हु ने जवाब में फरमाया: 

यानी नहीं यह काम मैं नहीं कर सकता, इसलिये कि मेरे 
आका सरकारे दो आलम सल्लल्लाहु अलैहि व सलल्‍लम का 
इज़ार (पाजामा या लुंगी वगैरह) ऐसा ही होता है। अब चाहे वे 
लोग हकीर समझें, या जलील समझें, अच्छा समझें, या बुरा 
समझें उस से मुझे कोई सरोकार नहीं, बस मेरे हुजूरे अक्दस 
सल्लल्लाहु अलैहि व सलल्‍लम का तरीका यह है और मैं तो इसी 
को इस्तियार करूगा। फिर उन्हों ने ही दुनिया से अपनी 
इज्जत कराई, आज हम इस मुसीबत में मुब्तला हैं कि डर रहे 
हैं, झेंप रहे हैं, शर्मा रहे हैं। कि अगर पाजामा और लुंगी वगैरह 
टख्नों से ऊंचा कर लिया तो कायदे के खिलाफ हो जायेगा, 
एटीकेट के खिलाफ हो जायेगा, फैशन के खिलाफ हो जायेगा। 
खुदा के लिए ये ख्यालात दिल से निकाल दो, और हुज़ूर 
सलल्‍्लल्लाहु अलैहि व सल्‍लम की इत्तिबा और पैरवी का जज़्बा 
दिल में पैदा करो। 

अगर दिल में तकब्बुर न हो तो क्या 
इसकी इजाजत होगी? 

बाज लोग यह प्रोषपैगन्डा करते हैं कि हुज़्रे अकंदस 

सल्लल्लाहु अलैहि व सल्‍लम ने तकब्बुर की वजह से टखरुूने से 


नीचे पाजामा सर लुंगी पहनने को मना फुरमाया था। इसलिये 

अगर तकब्बुर न हो तो फिर टख़्नों से नीचे पहनने में कोई 
हर्ज नहीं, और दलील में यह हदीस पेश करते हैं कि एक बार 
हजरत सिद्दीके अकबर रजियल्लाहु अन्हु ने हुज़ूरे अक़्दस 
सल्लल्लाहु अलैहि व सल्‍लम से फुरमाया कि या रसूलल्लाह; 
आपने तो फरमाया कि इज़ार (पाजामे या लुंगी) को टख़ने से 
नीचे न करो, लेकिन मेरा इज़ार (पाजामा या लुंगी) बार बार 
टख्ने से नीचे ढहलक जाता है, मेरे लिए ऊपर रखना मुश्किल 
होता है। मैं क्या करूँ? तो हुज़ूरे अक्दस सलल्‍्लल्लाहु अलैहि व 
सलल्‍लम ने फरमाया कि तुम्हारा इज़ार (पाजामा या लुंगी) जो 
नीचे ढलक जाता है, यह तकब्बुर की वजह से नहीं है बल्कि 
तुम्हारे उज़ और मजबूरी की वजह से ढलक जाता है, इसलिये 
तुम उनमें दाखिल नहीं। (अबू दाऊद शरीफ) 

अब लोग दलील में इस वकिए को पेश करके यह कहते 
हैं कि हम भी तकब्बुर की वजह से नहीं करते इसलिये हमारे 
लिए जायज होना चाहिए। बात असल में यह है कि यह 
फैसला कौन करे कि तुम तकब्बुर. की वजह से करते हो, या 
तकब्बुर की वजह से नहीं करते? अरे भाई यह तो देखो कि 
हुज़ूरे अक्दस सललल्लाहु अलैहि व सल्‍लम से ज़्यादा तकब्बुर 
से पाक कौन हो सकता है? लेकिन हुज़ूरे अक्दस सल्लल्लाहु 
अलैहि व सल्‍लम ने कभी जिन्दगी भर टरुनों से नीचे इज़ार 
नहीं पहना, इस से मालूम हुआ कि हजरत सिद्दीके अकबर 
रजियल्लाडु अन्हु को जो इजाज़त दी गई थी वह एक मजबूरी 

की वजह से दी गई थी। वह मजबूरी यह थी कि उनके जिस्म 
की बनावट ऐसी थी कि बार बार उनका इज़ार ख़ुद बखुद 
नीचे ढलक जाता था, लेकिन तुम्हारे साथ क्‍या मजबूरी है? 
और आज तक आपने कोई ऐसा घमण्डी देखा है जो यहं कहे 
कि मैं घमण्ड करता हूं, मैं घमण्डी हूं। इसलिये कि किसी 
तकब्बुर करने वाले को कभी खुद से अपने घमण्डी होने का 
ख़्याल नहीं आता। इसलिये शरीअत ने निशानियों की बुनियाद 
पर अहकाम जारी किए हैं। यह नहीं कहा कि तकब्बुर हो तो 
इजार (पाजामे या लुंगी) को ऊंचा रखो वरना नीचे कर लिया 
करो । बल्कि शरीअत ने बता दिया कि जब इजार (पाजामे या 
लुगी) को नीचे लटका रहे हो, इसके बावजूद कि हुज़्र 
सल्जल्लाहु अलैहि व सलल्‍लम ने इस से मना फरमा दिया है, 
इसका साफ मतलब यह है कि तुम्हारे अन्दर तकब्बुर है, 
इसलिये हर हालत में इज़ार (पाजामा या लुंगी) नीचे लटकाना 
ना जायज है | 

मुहक्किक उलमा का सही कौल 

अगरचे बाज फ्‌कहा ने यह लिख दिया है कि अगर 
तकब्बुर की वजह से नीचे करे तो मक्‍्रूहे ल्रेहरीमी है और 
तकब्बुर के बगैर करे तो मक्‍रूहे तन्‍जीही है। लेकिन 
उलमा-ए-मुहक्किकीन का सही कौल यह है और जिस पर 
उनका अमल भी रहा है कि हर हालत में नीचे करना मक्‍रूह्े 
तेहरीमी है, इसलिये कि तकब्बुर का पता लगाना आसान नहीं 

है, कि तकब्बुर कहां है, और कहां नहीं, इसलिये इस से बचने 
का रास्ता यह है कि आदमी टख्ने से ऊंचा इज़ार पहने, और 
तकब्बुर की जड़ ही ख़त्म कर दी जाए। अल्लाह तआला अपने 
फज्ल और रहमत्त से इन उसूलों पर अमल की तौफीक अता 
फ्रमाए, आगीन | 
बहर हाल, लिबास के ये चार उसूल हैं, पहला उसूल यह 
है कि वह सातिर यानी छुपाने वाला होना चाहिए, दूसरा उसूल 
यह है कि शरीअत की हदों में रहते हुए उसके ज॑रिये जीनत 
भी हासिल करनी चाहिए, तीसरा उसूल यह है कि उसके 
ज़रिये नुमाइशं और दिखावा मक़्सूद न हो, चौथा उसूल यह हैं 
कि उसके पहनने से दिल में तकब्बुर पैदा न हो। अब आगे 
लिबास से मुताल्लिक जो हदीसें हुज़्रे अक्दस सलल्‍लल्लाहु 
अलैहि व सलल्‍लम से मनन्‍्कूल हैं, वे पढ़ लेते हैं। 
सफेद रंग के कपड़े पसन्‍्दीदा हैं 
4.० | (० (५.३४ ७००३ दी 4 (०) (/+० ठर कम 
05९ , ५५९६ )३3 ७० ६७ ५० ॥५/5४ (५० की *(।ि १६०० 
(५६५ .. 3॥७३४/) “०45 ५५ ५६४४ 
हज़रत अब्दुल्लाह बिन अब्बास रजियल्लाहु अन्हु फ्रमाते 
हैं कि नबी-ए-करीम सल्लल्लाहु अलैहि व सलल्‍लम ने फरमाया 
कि सफेद रंग के कपड़े पहनो, इसलिये कि मर्दों के लिए सब 
से अच्छे कपड़े सफेद रंग के हैं, और अपने मुर्दों को भी सफेद 
कफन दो | 

इस हदीस से मालूम हुआ कि हुज़्रे अक्दस सल्लल्लाहु 
अलैहि व सल्‍लम ने मर्दों के लिए सफेद रंग के कपड़ों को 
पसन्द फ्रमाया, अगरचे दूसरे रंग के कपड़े पहनना नां जायज 
नहीं, हराम नहीं, चुनांचे ख़ुद हुज़्रे अक्दस सल्लल्लाहु अलैहि 
व सलल्‍लम से साबित है कि आप सल्लल्लाहु अलैहि व सल्लम 
ने कभी कभी दूसरे रंग के कपड़े पहने हैं, लेकिन ज़्यादा तर 
आप सल्लल्लाहु अलैहि व सल्‍लम सफेद कपड़े पहनते थे। 
इसलिये अगर मर्द इस नियत से सफेद कपड़े पहने कि हुज़ूरे 
अक्दस सलल्‍लल्लाहु अलैहि व सल्‍लम का आम मामूल सफेद 
कपड़े पहनने का था और आप सलल्‍्लल्लाहु अलैहि व सल्‍लम 
को सफेद कपड़े पसन्द थे तो इस नियत की वजह से इन्शा 
अल्लाह इत्तिबा-ए-सुन्नत का सवाब हासिल हो जायैगा। हां, 
कभी दूसरे रंग का कपड़ा पहन लिया तो वह भी कुछ शर्तों के 
साथ मर्दों के लिए जायज है, कोई ना जायज नहीं, चुनांचे 
अगली हदीस हैः 
हुजूर सल्‍ल० का लाल धारीदार कपड़े पहनना 

उ+० (| (५०३ (5 :(७ ५०८ ५४ ०) ५७ ).० (२ «२ (0-+ 
(व, 5 ८५ ) ५ ०० ३७ (३ ५2. 33५ न. ० ५०७७ (० 3 (४० 4-7! 
(५५; ४ ७२) 4६.५ (०! 
हज़रत बरा बिन आज़िब रजियल्लाहु अन्हु फरमाते हैं कि 
मैंने एक बार हुज़्रे अक़्दल सल्लल्लाहु अलैहि व सलल्‍लम को 
लाल जोड़े में देखा और मैंने आप सल्लल्लाहु अलैहि व सलल्‍लम 

से ज़्यादा खूबसूरत वजूद इस कायनात में नहीं देखा। 

बल्कि एक सहाबी शायद हजरत जाबिर बिन सुमरा 
रज़ियल्लाहु अन्हु फरमाते हैं कि एक बार चौदहवीं का चांद 
चमक रहा था, चांदनी रात थी, और हुज़्रे अक्दस सल्लल्लाहु 
अलैहि व सल्‍लम लाल जोड़ा पहने तश्रीफ॑ फ्रमा थे, तो उस 
वक्‍त हुज़्रे अक्दस सलल्‍्लल्लाहु अलैहि व सलल्‍लम इतने हसीन 
लग रहे थे कि मैं बार बार कभी चौदहवीं के चांद को देखता 
और कभी सरकारे दो आलम सलल्‍्लल्लाहु अलैहि व सलल्‍लम को 
देखता, आर्त्रिर मैंने यह फैसला किया कि यकीनन हुज़ूरे 
अक्दस सलल्‍लल्लाहु अलैहि व सलल्‍लम का हुस्न व जमाल 
चौदहरवीं के चांद से कहीं ज़्यादा था। तो इन हदीसों से हुज़ूरे 
अक्दस सलल्‍्लल्लाहु अलैहि व सल्‍लम का लाल जोड़ा पहनना 
साबित है। (तिर्मिज्जी शरीफ) 

ख़ालिस लाल जोड़ा मर्द के लिये जायज नहीं 

लेकिन यह बात समझ लीजिए कि लाल जोड़े से मुराद 
यह नहीं है कि पूरा लाल था, बल्कि उलमा-ए-किराम ने 
दूसरी रिवायतों की रोशनी में लिखा है कि उस जमाने में 
चादरें आया करती थीं, उन चादरों पर लाल रंग की धारियां 
हुआ करती थीं। पूरी लाल नहीं होती थीं और वह बहुत अच्छा 
कपड़ा समझा जाता था, तो हुज़ूरे अक्दस सल्लल्लाहु अलैहि व 
सलल्‍लम ने उसी लाल धारियों वाले कपड़े का जोड़ा पहना हुआ 
था। और यह जोड़ा आप सलल्‍लल्लाहु अलैहि व सल्‍्लम ने 

इसलिये पहना कि आप सलल्‍्लल्लाहु अलैहि व सलल्‍लम की उम्मत 
को पता चल जाए कि इस किस्म के कपड़े पहनना जायज है। 
कोई गुनाह नहीं | लेकिन बिल्कुल खालिस लाल कपड़ा पहनना 
मर्द के लिए जायज नहीं। इसी तरह ऐसे कपड़े जो औरतों के 
साथ मख्सूस समझे जाते हैं, ऐसे कपड़े पहनना भी मर्दों के 
लिए जायज नहीं, इसलिये कि इसमें औरतों के साथ तशब्बोह 
हो जायेगा और यह तशब्बोह भी ना जायज है; 
आप सल्लल्लाहु अलैहि व सलल्‍लम का 
हरे कपड़े पहनना 
जब 09.०३ ५००७ तप त्य- थे। (०, (7२०७५, ५» 
(७. +8 ००२) 009३। 0५5 ९:८५ ०(...५ 4.८ 4॥ 

हजरत रिफाआ तैमी रजियल्लाहु अन्हु फरमाते हैं कि 
हुजूर पाक सल्लल्लाहु अलैहि व सल्‍लम को देखा कि आप 
सल्लल्लाहु अलैहि व सल्‍लम पर दो हरे रंग के कपड़े थे | 

इस से मालूम हुआ कि हुज़्रे अक्दस सल्लल्लाहु अलैहि व 
सल्लम ने हरे रंग के कपड़े भी पहने हैं। तो कभी कभी आपने 
दूसरे रंगों के कपड़े पहन कर यह बता दिया कि ऐसा करना 
भी जायज है, कोई गुनाह नहीं, लेकिन आप सल्लल्लाहु अलैहि 
५ सलल्‍लम का पसन्‍्दीदा कपड़ा सफेद ही था। 


जाप सल्लल्लाहु अलैहि व सल्‍लम की पगडी के रंग 
०3 ९८ ९ ० 4॥ ३००० ० ६६८ व ० ७०५ 

हजरत जाबिर रजियल्लाहुं अन्हु फ्‌ रमाते हैं कि हुज़ूरे 
अक्दस सल्लल्लाहु अलैहि व सल्‍्लम फत्हे मक्का के दिन जब 
मक्का मुकर्रमा में दाखिल हुए तो उस वक़्त आप सल्लल्लोहु 
अलैहि व सलल्‍लम के सर पर काले रंग की पगड़ी थी। हुज़ूरे 
पाक सललल्लाहु अलैहि व सलल्‍लम से सफेद पगड़ीं पहनना भी 
साबित है, और काली पगड़ी पहनना भी साबित है, और बाज 
रिवायतों में हरी पगड़ी भी पहनना साबित है, तो हुज़ूरे अक्दस 
सलल्‍्लल्लाहु अलैहि व सल्‍लम ने मुख्तलिफ रंगों की पगड़ियां 
पहनी हैं। 
आस्तीन कहां तक होनी चाहियें 
5 ह९ 04:८४५।३८ रह ७, ७:)-२ ८५.-५ ०.०० ७०५ 
(५५4 ०३०७२). ०) (6.०३ १६४० ५ (० ५(॥| (|$+०) 
यानी हुज़्रे अक्दस सलल्‍लल्लाहु अलैहि व सलल्‍लम की 
कमीस की आस्तीन गद्टों तक होत्ती थी, इसलिये मर्दों के लिए 
तो सुन्नत यह है कि उनकी आस्तीन गद्डठों तक हो, अगर इस 
से कम होगी तो सुन्नत अदा नहीं होगी, अगरचे जायज है, 
लेकिन औरतों के लिए गदट्टों से ऊपर का हिस्सा खुला रखना 
किसी तरह भी जायज नहीं, हराम है। क्योंकि उनके लिए पंजे 
से नीचे पूरी कलाई सत्र में दाखिल है। उसका खोलना किसी 
भी हाल में जायज नहीं। आज कल यह फैशन भी औरतों में 
चल पड़ा है कि कमीस की आस्तीन आधी होती है और बहुत 
सी बार पूरे बाज़ू खुले होते हैं। हालांकि एक बार हुज़ूरे अक्दर्स 
्नन्न्न्नननन्ननऋणणाणछनबसडसस 3 3 मम 


८क्ष लिबास के शरई उसूल 
सल्लल्लाहु अलेहि व सल्‍लम ने अपनी साली हज़रत अस्मा 
रजियल्लाहु अन्हा को बुलाकर फ्रमाया कि जब लड़की बालिग 
हो जाए तो उसके जिस्म का कोई हिस्सा खुला न रहना 
चाहिए, सिवाए पहुंचों तक हाथों के और चेहरे के। इसलिये 
अगर आस्तीन छोटी हैं तो इसका मतलब यह है कि सत्र का 
हिस्सा खुला हुआ है और इस तरह औरतें सत्र खोलने के 
गुनाह में मुब्तला हो जाती हैं। इसलिये उनको इसका भी 
एहतिमाम करना चाहिए और मर्दों को भी चाहिए कि वे औरतों 
को इन बातों पर मुतनब्बह करते रहें, यह जो हमने कहना 
सुनना छोड़ दिया है इसके नतीजे में हम कहां से कहां पहुंच 
गये हैं। अल्लाह तआला हम सब को इन बातों पर अमल करने 
की तौफीक अता फ्रमाए, आमीन | 

